Omanović: ‘Prekarnog rada’ ponajviše ima u našoj branši – Biznis.ba\nNaslovnaBiHOmanović: ‘Prekarnog rada’ ponajviše ima u našoj branši\nOmanović: ‘Prekarnog rada’ ponajviše ima u našoj branši\nobjavljeno 28. mar 2019. u 14:55\nSindikat tekstila, kože, obuće i gume Federacije BiH (STKOG FBiH) i organizacija Fridrich Ebert Stiftung organizirali su danas u Vogošći seminar o temi „Atipični oblici rada – prekarni rad“.\n– Opredjelili smo se za ovu temu jer takvog oblika rada ponajviše ima u našoj djelatnosti. Glavna karakteristika prekarnosti je nesigurnost, niska ili nikakva radna prava i zaštita, a odnosi se na rad na određeno vrijeme, povremeni i privremeni rad – kazao je za Fenu predsjednik STKOG FBiH Ramiz Omanović.\nTo su sezonski radnici, radnici “nacrno”, slobodnjaci koji žive od honorara, ugovorni radnici, oni koji obavljaju povremene poslove preko raznih agencija i drugi. Prema definiciji Međunarodne organizacije rada, prekarni rad je „radni odnos u kojem ne postoji sigurnost zaposlenja, koja se smatra osnovnim elementom ugovora o radu”.\nPredstavnik organizacije Fridrich Ebert Stiftung, predavač Milan Jevtić, govorio je o prekarnom radu, njegovim oblicima i negativnim trendovima kojima on doprinosi.\nOsim iz BiH, kako je kazao Omanović, učesnici seminara, njih 40, došli su iz Hrvatske, Slovenije, Crne Gore, Srbije, kao i dva sindikata iz Albanije.\nPo njegovim riječima, u sektoru tekstila i dalje su najzastupljeniji lohn poslovi, odnosno poslovi dorade proizvoda za strane firme, a naši radnici prodaju samo svoju radnu snagu, posebno u firmama gdje poslodavci nisu toliko sposobni da ugovore neku bolju cijenu kako bi i radnicima mogli dati veću platu.\nKada je riječ o sindikalnom djelovanju, Omanović je naveo da je danas teško organizovati sindikat u novonastalim firmama iz ove branše.\n– Poslodavci se pravdaju da su formirali vijeće zaposlenika i da im sindikat u tom momentu nije potreban. Međutim, poznato je da vijeće zaposlenika i sindikat imaju različite uloge – dodao je Omanović.


SVE KATEGORIJE VESTI AmCham specijalni događaji AmChamps - Mladi lideri promena Business Speed Dating CSR HR Forum Kokteli Marketing i komunikacije MEMBERS NEWS Objave Partnerstva i konferencije Porodični i sportski događaji Poslovni ručkak i poslovni doručak Program beneficija za kompanije članice - nedavne ponude Program podrške Petnici Seminari i radionice SMART Talk Unapređenje poslovnog okruženja - događaji Unapređenje poslovnog okruženja - vesti Vrhunski profesionalni razvoj\nDATUM : 09/11/2021\neProstor naredni korak u unapređenju rada Katastra\nAmCham odbor za nepokretnosti u razgovoru sa ministrom Momirovićem\nAmCham i Ministarstvo trgovine, turizma i telekomunikacija - zajedno do smanjenja online sive ekonomije\nDATUM : 22/09/2020\nOdržan sastanak predstavnika Američke privredne komore sa delegacijom Američke razvojne banke (DFC) i Izvozno – Uvozne banke SAD-a (EXIM)\nPredstavnici AmCham-a Srbija su održali sastanak na visokom nivou sa delegacijom predstavnika Američke razvojne banke (DFC) i Izvozno – Uvozne banke SAD-a (EXIM).\nGodfri: Saradnja američkih i srpskih kompanija stvara nova radna mesta i donosi prosperitet\nU prvom pojavljivanju pred poslovnom javnošću novi ambasador SAD rekao je da su kompanije članice AmChama najbolji primeri regionalne i međunarodne saradnje i da je njegova misija da takvu saradnju podrži, a da su njegova vrata uvek otvorena poslovnoj zajednici.\nDATUM : 29/05/2019\nZa privredu važno unapređenje vladavine prava i efikasnosti pravosuđa\n„Godišnje istraživanje o poverenju i zadovoljstvu investitora, koje AmCham već šestu godinu za redom sprovodi među svojim članicama, pokazuje da se pravosuđe i vladavina prava nalaze na prvom mestu prioriteta za unapređenje poslovnog okruženja“, rekla je Jelena Pavlović, predsednica Američke privredne komore na poslovnom ručku sa ministarkom pravde Nelom Kuburović.\nDATUM : 04/09/2018\nPoslovni doručak sa ministrom finansija - Sinišom Malim\nNa poslovnom doručku sa ministrom finansija, Sinišom Malim, predstavnici AmCham kompanija članica diskutovali su o napretku u oblasti javnih finansija, reformama parafiskalnih nameta i povećanju predvidivosti poreskih propisa.\nDATUM : 13/06/2018\nNa radnom doručku sa Upravom carina, održanom u organizaciji AmCham-a i USAID REG Projekta, prisutni su imali priliku da se upoznaju sa delokrugom Nacionalnog koordinacionog tela za olakšanje trgovine, kao i sa sticanjem statusa Ovlašćenog privrednog subjekta (OPS).\nDATUM : 07/06/2018\nPoslovni doručak sa direktorkom Poreske uprave Draganom Marković\nPreko 100 gostiju, predstavnika Amcham kompanija članica diskutovalo je sa direktorkom Poreske uprave Draganom Marković, o transparentnosti i predvidivosti u tumačenju poreskih propisa, analizi rizika, efikasnosti i pravcima reforme Poreske uprave, kao i o borbi protiv sive ekonomije.\nDATUM : 19/10/2017\nNastavak saradnje privrede i Vlade ključan za unapređenje poslovnog okruženja\nPredsednica Vlade Republike Srbije Ana Brnabić i predstavnici kompanija članica AmCham zaključili su da je nastavak saradnje Vlade i privatnog sektora ključ za sprovođenje prioritetnih reformi čiji je cilj stvaranje stabilnog, transparentnog i predvidivog poslovnog okruženja.\nDATUM : 22/11/2016\nAmbasador SAD u Srbiji sa predstavnicima kompanija članica AmCham-a\nAmerička privredna komora organizovala je poslovni doručak sa ambasadorom SAD u Srbiji Kajl Skatom (Kyle Scott) koji je tom prilikom naglasio da SAD podržavaju Srbiju na putu integracije u Evropsku Uniju i da je u tom procesu veoma bitna uloga AmCham-a pre svega u daljem unapređenju poslovnog ambijenta Srbije.\nDATUM : 14/04/2016\nEvropske integracije važne za poboljšanje poslovne klime u Srbiji\nMajkl Devenport i Tanja Miščević naglasili značaj aktivne uloge biznis zajednice u pristupanju EU


Vesti online / Sport / Tenis / WTA lista: Jankovićeva i Ivanovićeva zadržale pozicije\nWTA lista: Jankovićeva i Ivanovićeva zadržale pozicije\nSrpske teniserke Jelena Janković i Ana Ivanović su zadržale osmo, odnosno 12. mesto na ovonedeljnoj WTA listi.\nJankovićeva je osma sa 4.310 bodova, a Ivanovićeva zauzima 12. mesto sa 3.160 bodova. Bojana Jovanovski je i dalje 41. sa 1.265 bodova.\nTakođe, Vesna Dolonc je ostala na 117. mestu sa 538 bodova, dok je Jovana Jakšić, posle nastupa za državni tim, popravila plasman za tri pozicije i zauzima 146. mesto sa 432 boda. Aleksandra Krunić je napredovala za jedno mesto i sada je 151. teniserka sveta sa 426 bodova.\nMeđu prvih 10 teniserki nije bilo promena.\nTENIS WTA: Janković pala na deveto mesto, Ivanović zadržala 11.\nTENIS WTA lista: Veliki skok Bojane Jovanovski


“Alumina” isporučila prve količine suvog hidrata u Švajcarsku i Italiju - M-Kvadrat\n“Alumina” isporučila prve količine suvog hidrata u Švajcarsku i Italiju\nKompanija “Alumina” iz Zvornika proizvela je i kupcima isporučila prve količine suvog hidrata koji je namijenjen za inostrano tržište. Ovo je u posljednje dvije godine četvrti novi proizvod koji se počeo proizvoditi u “Alumini”.\nSuvi hidrat ima primjenu u hemijskoj industriji, proizvodnji keramičkih materijala i u oblasti specijalnih vrsta hidrata, saopšteno je iz “Alumine”.\nPrve količine suvog hidrata prošle sedmice otpremljene su za kupce iz Švajcarske i Italije i, prema prvim informacijama od kupaca, novi proizvod je u potpunosti ispunio očekivanja partnera iz inostranstva.\n– Projekat uvođenja novog proizvoda trajao je oko šest mjeseci, gdje su isključivo bili angažovani stručnjaci iz “Alumine”. Proizvodnja suvog hidrata je nastavak procesa diversifikacije proizvodnog portfolia, s ciljem manje zavisnosti od proizvoda čija je cijena vezana za cijenu aluminijama – rekao je direktor sektora za marketing u “Alumini” Radislav Filipović.\nOn je istakao da je opravdanost strategije ovih dana dobija na značaju kada je cijena aluminijuma na Londonskoj berzi lakih metala početkom aprila bila ispod 1.500 dolara po toni, što je najniže u posljednjih sedam godina.\n– Istraživanja potreba međunarodnih tržišta, na bazi kojih su u posljednje tri godine razvijane nove tehnologije i proizvedeni novi proizvodi, omogućila nam je da i dalje budemo profitabilni – naglasio je Filipović.\nKapacitet linije za proizvodnju suvog hidrata je 100 tona na dan, a očekivanja su da će ove godine biti proizvedeno i na tržište plasirano od 10.000 do 15.000 tona.\nOve godine planirana je i sljedeća faza ovog projekta koja obuhvata ugradnju opreme za klasifikaciju suvog hidrata, što će omogućiti proizvodnju više vrsta ovog proizvoda i još bolje pozicioniranje na tržištu.\nU narednom periodu u planu je da se instalira nova pakirnica koja će omogućiti i pakovanje svih praškastih proizvoda u “male vreće” – 20, 25, 30 i 50 kilograma, što će omogućiti da u potpunosti budu zadovoljeni zahtjevi kupaca sa aspekta pakovanja.\nPrethodni članakKineski NCPE zainteresovan za projekte termoelektrana “Kongora”, “Miljevina” i Bloka 8 TE “Kakanj”\nNaredni članakTrebevic: Poslana poruka o potrebi obnove opservatorija


Američki mediji: Kongres dve godine blokirao prodaju oružja Turskoj zbog kupovine ruskih S-400 - Sputnjik Srbija\n04:24 02 Decembar 2020\n11:54 13.08.2020 Preuzmite kraći link\nSa svoje strane, predstavnici odbrambene industrije zabrinuti su da će, ukoliko se situacija ne promeni sledeće godine, to negativno uticati na odnose između preduzimača dveju zemalja, zbog čega će turske kompanije morati da traže partnere na drugom mestu.\nPredsedavajući Komiteta za spoljne poslove američkog Senata Džim Riš i stariji republikanac komiteta za spoljne poslove Predstavničkog doma Majkl Makol priznali su da su umešani u blokiranje ugovora sa Turskom, piše list.\nO umešanosti u blokiranje predsedavajućeg spoljnopolitičkog odbora Predstavničkog doma američkog Kongresa Eliota Engela i starijeg demokrate Odbora za spoljne poslove Senata Roberta Menendesa govorili su za list mnogobrojni izvori u Kapitolu.\n„Kupovina sistema S-400 u Turskoj izaziva ozbiljnu zabrinutost obeju partija u oba doma Kongresa. Dok pitanja u vezi sa tom kupovinom ne budu rešena, ne mogu i neću podržavati prodaju oružja Turskoj“, izjavio je Riš za „Difens Njuz“.\nTurska, prodaja oružja, blokiranje, Kongres SAD


Raste broj migranata na zapadnobalkanskoj ruti uprkos koroni\nIzvor: Mađarska policija (screenshot)\nBroj ilegalnih ulazaka migranata u EU smanjen je pod uticajem pandemije korona virusa i restriktivnih mera kretanja, a jedina evropska izbeglička ruta koja je zabeležila značajan porast je zapadnobalkanska koja prelazi preko Srbije, pokazuje najnovija godišnja analiza rizika koju je objavio Fronteks.\n“Zapadnoafrička, centralno mediteranska i zapadnobalkanska ruta sa druge strane imale su registrovan porast broja izbeglica. Iz Srbije je tako u Mađarsku, Hrvatsku i Rumuniju u 2020. ilegalno prešlo nešto manje od 27.000 ljudi, što je znatno više od oko 15.000 u godini pre“, navodi se.\n“Početak pandemije i uvođenje restriktivnih mera uticao je da se na tom prostoru zatekne veći broj izbeglica. Zbog toga je posle relaksacije mera veliki broj ljudi požurio da nastavi svoje putovanje ka EU u relativno kratkom vremenskom periodu”, dodaje se.\nKada se gleda pojedinačno, za razliku od prethodnog perioda kada su migranti uglavnom prelazili u Mađarsku, sada broj otkrivenih migranata koji su granicu pokušali da pređu nekim prevoznim sredstvom ukazuje da se pravac pomerio ka Hrvatskoj.\nOno što ostaje neutvrđeno je koliko ljudi iz Srbije preko Drine pređe u Bosnu i Hercegovinu, jer za tu granicu ne postoji precizna statistika.\nFronteks u svom izveštaju procenjuje da će tekuća pandemijska kriza nastaviti da utiče na integrisanu kontrolu granica Evropske unije i u 2021. godini, u smislu smanjenog priliva ljudi, ali da će se i dalje osećati uticaji migratornih tokova, međugraničnog kriminala i terorizma.\n“Na srednji rok, svi prekogranični izazovi sa kojima se suočava EU zahtevaće zajednički odgovor Vlada, jer su granične vlasti i bezbednosne agencije samo deo čitavog procesa i ne mogu samostalno da reše problem”, dodaje se u tekstu.


NEŠIĆ: Određenim političkim akterima odgovara odgađanje izbora | Banjaluka.net\nPredsjednik DNS-a Nenad Nešić smatra da nije bilo potrebe da lokalni izbori u BiH budu odgođeni za 15. novembar, ali da je očigledno da to odgovara određenim političkim akterima.\n“Očigledno je da se iza kulisa krije da neko nije spreman za izbore u oktobru, pa se traži način kako bi se izbori što više prolongirali”, izjavio je Nešić Srni.\nOn je naveo da DNS-u odgovaraju izbori u oktobru, ali da je očigledno bi za određene političke aktere u Republici Srpskoj i BiH najbolje bilo da ih uopšte ne bude u ovoj godini.\n“Smatram da je ovakva odluka nelegalno izabranih članova CIK-a BiH apsoluno neprihvatljiva”, izjavio je Nešić.\nNešić je ocijenio i da sredstva, koja su potrebna za održavanje lokalnih izbora, nisu toliko velika da se nisu mogla obezbijediti na određene načine, u skladu sa zakonom.\nOdbornici opozicije u Skupštini grada Banjaluka danas su napustili petu vanrednu sjednicu Skupštine grada koja je počela u Banskom dvoru u Banjaluci. Iz opozicije su naglasili da ne žele prisustvovati sjednici jer nisu ispunjeni adekvatni uslovi za održavanje sjednice Skupštine grada. Šaša Lazić, odbornik ispred kluba opozicije i Saveza za promjene pokreta, je rekao da\nUniverzitetskoj bolnici Foča danas je ozvaničen početak rada laboratorije za testiranje na prisustvo virusa korona. Početak rada laboratorije su ozvaničili srpski član Predsjedništva BiH Milorad Dodik, premijer Republike Srpske Radovan Višković, te ministar zdravlja i socijalne zaštite Srpske Alen Šeranić. Univerzitetska bolnica Foča dobila je od Vlade Srpske specijalni PCR aparat, dok su dva udruženja


Festival filmskog scenarija od 13. do 19. avgusta u Vrnjačkoj Banji: Bez dobrog scenarija nema dobrog filma | musicpocket\nU konkurenciji 9 filmova: "Nečista krv", "Južni vetar 2: Ubrzanje", "Oaza", "Jedini izlaz", "Lihvar", „Prolećna pesma“, „Živ čovek“, „Vikend sa ćaletom“ i "Ime naroda"\nU konkurenciji 9 filmova: “Nečista krv”, “Južni vetar 2: Ubrzanje”, “Oaza”, “Jedini izlaz”, “Lihvar”, „Prolećna pesma“, „Živ čovek“, „Vikend sa ćaletom“ i “Ime naroda”\nBOGRAD, 2. avgusta (Tanjug) – Festival filmskog scenarija u Vrnjačkoj Banji po 45. put će biti otvoren 13. avgusta filmom „Nečista krv – Greh predaka“ prema scenariju Vojislava Nanovića, u režiji Milutina Petrovića, saopštila je danas direkcija te manifestacije u susretu sa medijima u Kombank Dvorani u Beogradu.\nU Glavnom takmičarskom programu biće prikazano devet novih domaćih filmova, a prve večeri će biti prikazan i najnoviji projekat „Južni vetar 2: Ubrzanje“ prema scenariju tandema Miloš Avramović – Petar Mihajlović, koji stoje i iza prvog dela tog uspešnog flma i istoimene TV serije iz 10 epizoda.\nBio je planiran i najnoviji film “Nebesa” Srđana Dragojevića, ali je on ipak pomeren za sledeće izdanje 2022, a svetsku premijeru će imati 5. avgusta na festivalu u Lokarnu (Švajcarska).\nOba ostvarenja su realizovana i kao serije, i dok je „Ime naroda“ već prikazan kao mini serijal iz 5 epizoda, „Nečista krv“ iz 10 nastavaka će tek imati TV premijeru nakon bioskopske distribucije. Osim njih, psihološki triler „Jedini izlaz“ je takođe bio emitovan u formi 10-delne TV serije, kao i komedija „Vikend sa ćaletom“ iz 7 epizoda.\nU programu „Preko plota“ biće prikazana dva regionalna filma – „Dohvati nebo“ (Crna Gora) Milutina Darića i „Mare“ (Hrvatska – Švajcarska) Andree Štake, a reditelji su i autori scenarija.\nPredsednica žirija festivala, inače upravnica Narodnog pozorišta u Beogradu, Ivana Vujić Kominac, istakla je koliko je filmski scenario, dramski tekst, scenosled – esencija domaćeg filma, i kako je definisala – „beskrajno uzbudljivo polje“.\nIstakla je da će biti veoma težak zadatak napraviti izbor od najboljih scenarija, i čini joj se da su je iz uprave festivala i pozvali upravo zbog toga, da predsedava žirijem, jer ona ne pripada filmskom svetu, tako da će biti objektivna.\nDirektor Kulturnog centra Vrnjačka Banja – Saša Milenković pohvalio je festival u malom jubileju – 45. izdanju, da će dočekati goste sa kompletno renoviranom Letnjom pozornicom „Danilo Bata Stojković“. Osim toga, u samom gradu se nalazi 15 novih ili u potpunosti rekonstruisanih starih hotela, što u turističkoj ponudi festivala može odgovoriti bilo kojoj manifestaciji (veliki muzički festival „Love fest“ će biti otvoren 5. avgusta).\nMarko Jovičić, reditelj i izvršni producent festivala, otkrio je da se ove godine otvara Praška škola dramaturgije, nastavlja se uvedena nagrada „Gordan Mihić“ prema nedavno preminulom najplodnijem scenaristi sa ovih prostora.\nTakođe, Festival premijerno otvara Javni konkurs za Najbolji originalni scenario, koji je potrebno poslati do 30. avgusta na adresu festivala.\nPravo učešća na konkursu imaju diplomirani dramaturzi, studenti dramaturgije i svi oni koji su vešti u pisanju, koji imaju dobru ideju, a da su iz Srbije.\nPobednički scenario, biće realizovan u dugometražni igrani film u „Apollon“ produkciji i selektovan u Takmičarski program narednog Festivala filmskog scenarija.\nOvaj festival je deo Asocijacije filmskih festivala Srbije gde se nalaze i Palić, Festival autorskog filma, i onih festivala koji promovišu jedno od važnih zanimanja sedme umetnosti – filmska režija (Leskovac), gluma (Filmski susreti u Nišu) i drugi.\nPromoteri festivala su glumci Zlata Numanagić, Vuk Saletović, Miljan Prljeta.


RTS Dragan Stanojević na čelu Pokreta ROD - РОДОЉУБИ ОТАЏБИНЕ И ДИЈАСПОРЕ "РОД"\nO nasem pokretu Rodoljubi Otadzbine i Djaspore“ROD“ objavila je Radiio Televizija Srbije RTS.\nDragan Stanojević na čelu Pokreta ROD\nSREDA, 18. APR 2018, 12:39 -> 22:47\nPosle registracije Pokreta Rodoljubi otadžbine i dijaspore-ROD, koji su osnovali lideri srpskih zajednica na svim kontinentima u cilju zaštite interesa srpskog rasejanja i srpskih interesa u celini, održana je i Izborna skupštine Pokreta ROD, od 9. do 11. aprila u, simbolično odabranom, manastiru Mileševa i okolini.\nU saopštenju ROD-a, između ostalog piše, da se posle dužeg dogovaranja došlo do ideje da se stvori jedna vrsta pokreta koji bi predstavljao 5 miliona rasejanih Srba sa svih kontinenenata, kao i one u matici, i to bez ideoloških odrednica.\nDragan Stanojević je u porti manastira Mileševa pročitao pripremljenu i usaglašenu Deklaraciju koju je ROD doneo u cilju odbrane Kosova i Metohije.\nOsnivači Pokreta ROD u manastiru Mileševa\nKasnije, na dnevnom redu Izborne skupštine ROD-a bio je izbor predsednika, predsedništva, usvajanje Deklaracije i druga pitanja.\nNa predlog Dragiše Vasiljevića iz Austrije i uz podršku ostalih osnivača, jednoglasno je izabran predsednik Pokreta ROD, privrednik iz Rusije i Ukrajine, Dragan Stanojević, nekadašnji predsednik Skupštine dijaspore i Srba u Regionu.\nIzabrani su i članovi predsedništva:\n1.Boris Maksimović iz Norveške\n2. Dragiša Vasiljević iz Austrije\n3.Slobodan Benđo iz Australije\n4.Željko Vraneš iz Engleske\n5.Đuro Plavšić iz Nemačke\nNa skupu se dogovaralo o organizacionoj strukturi pokreta, kao i o budućim oblicima saradnje i okupljanja članstva.\nPoslednjeg dana, članovi pokreta ROD sastali su se sa predsednikom opštine Nova Varoš, Radosavom Vasiljevićem i njegovim saradnicima i upoznali sa turističkim i privrednim potencijalom ovog kraja.\nU saopštenju piše da je delegacija ROD-a obišla proizvodne pogone nekoliko uspešnih privrednika u ovom kraju radi pronalaženja potencijala za saradnju i realizaciju ekonomskih ciljeva pokreta.


TV Most - Jovanović: Projekat “Urbanizacija Gračanice” prioritet\n„Urbanizacija Gračanice” je jedan od najznačajnijih projekata, koji je opština Gračanica počela sa realizacijom ove godine, a predsedniku opštine Gračanica Srđanu Popoviću ovaj projekat je prioritet“, rekao je za emisiju „Opštinski čas“ , direktor za Urbanizam i zaštitu životne sredine Dejan Jovanović.\n„Ovaj projekat finansira Norveška ambasada, a cilj jeste izrada urbanističkih i arhitektonskih planova za Gračanicu kao i njen urbanistički razvoj. Mnogo urbanih elemenata nedostaju Gračanici, biciklističke staze, pešačke zone ,šetališta, zelene površine, parking,rešenje za sanaciju Jalovine i rečnog korita.Projekat ima 4 faze i to: arhitekturu, urbano planiranje, održivi razvoj i turizam. Na ovom projektu rade studenti arhitekture iz Ljubljane i Kosovske Mitrovice i odeljenje za Urbanizam opštine Gračanica“.\nPrema rečima Jovanovića za oko 15 dana će biti započeti radovi na izgradnji puta od Doma kulture”Gračanica” do ETC.\n„Prvi projekat koji će uskoro biti započet u okviru „Urbanizacije Gračanice“ to je izgradnja puta od Doma kulture do izlaza Gračanice tj.do marketa ETC. Nadam se da će sledeće godine početi radovi na obilaznici koja je preko potrebna Gračanici i tako će biti olakšan saobraćaj .Obilaznica je planirana u severoistočnom delu Gračanice, iznad Jalovine“.\n„Nedavno je položen kamen temeljac za šest novih stambenih jedinica u Lapljem selu sa ukupno 24 stana i svaka porodica će imati i po 3 ara placa. Konkurs jeste završen za dodelu stanova ali ako se ukaže potreba za novim konkursom , mi ćemo raspisati.Ovi stanovi su uglavnom za socijalno ugrožene porodice i mlade bračne parove.Ono što bih dodao , podelili smo i dosta građevinskog materijala na teritoriji opštine Gračanica. Ove godine za apliciralo je 529 građana za stanove, a 379 za građevinski materijal“.\nIzgradnja nove primarne sobraćajnice, rekonstrukcija škola u Batusu, Donjoj Gušterici, Suvom Dolu, Sušici i Lepini , domova kulture u selima opštine Gračanica,asfaltiranje lokalnih ulica, izgradnja dečijih igrališta kao i nabavka sportskih rekvizita za školske ustanove.


NEOČEKIVANA ODLUKA SUPER LIGE: Pravdu na derbiju sudi najmlađi srpski sudija | Novosti.RS\nPištaljka će biti u rukama najmlađeg superligaškog sudije Miloša Milanovića iz Ćuprije, koji ima samo 27 godina.\nNJemu će pomagati najbolji srpski mahači, sa ogromnim internacionalnim iskustvom – Dalibor Đurđević i Milovan Ristić.\nPodstimo, ovaj arbitar je bio najmlađi delilac pravde iz Srbije na nekom međunarodnom meču, kada je u oktobru bio delegiran za četvrtog sudiju u prijateljskom susretu Holandije i Meksika.\nMilanović je bio akter i poslednjeg Večitog derbija, kao četvrti sudija, dok je poslednju utakmicu kao glavni arbitar, imao u subotu, u duelu Metalca i TSC-a (0:0).\nfudbal Sport FK Partizan FK Vojvodina Ling Long Super liga Srbije


Radović: Određeni uspeh u reciklaži plastike ali to nije dovoljno\nSvetski dan zaštite životne sredine obeležava se u znaku borbe protiv zagađenja plastikom uz slogan "Ako ne možeš ponovno da je upotrebiš, ne koristi je". U globalnu kampanju uklanjanja plastičnog otpada i smanjenja upotrebe plastike uključili su se i članovi Vlade Srbije sa premijerkom Anom Brnabić koji sa Ministarstvom zaštite životne sredine i Gradskim Sekretarijatom za zaštitu životne sredine organizuju veliku zajedničku akciju čišćenja priobalja Savskog jezera.\nDirektor Agencije za zaštitu životne sredine Filip Radović navodi za RTS da je Srbija postigla određeni uspeh u recikliranju plastike ali dodaje da to nije dovoljno, te da se nastavlja sa merama.\nNa konferenciji „Zelena ekonomija: kooperativno društvo”, održanoj nedavno u beogradskom EU info-centru, posetioci su mogli da čuju šta je to zelena ekonomija i gde leže njeni potencijali. Tom prilikom su predstavljeni rezultati istraživanja iz oblasti zelene ekonomije koje je sprovedeno 2017. godine u Bugarskoj, Makedoniji i Srbiji, kao deo projekta „Revizija ekonomije na Balkanu: promena javne politike a ne klime”.\nJCI Srbija u saradnji sa Let’s do it, Ekostar Pak i TrashHero organizovali su 2.juna akciju čišćenja na Adi Ciganliji kao najavu za Svetski dan čišćenja koji će se obeležiti 15. septembra u 150 zemalja sveta. Akciju je aktivno podržalo oko tridesetak učesnika uključujući studente Fakulteta za primenjenu ekologiju - Futura, a prikupljeno je 25 kilograma otpada. Volonteri su sakupljali na novobeogradskoj strani Ade – plaži i izletničkom delu.opuške od cigareta, koje radnici zaduženi za održavanje teško uspevaju da sakupe tokom svojih redovnih aktivnosti čišćenja. Želja organizatora je bila da ovom akcijom skrenu pažnju posetilaca Ade Ciganlije da opuške i drugo smeće odlažu isključivo u posude za to namenjene, ali i da najave Svetski dan čišćenja – najveću planetarnu akciju koja se održava svakog 15. septembra – World Cleaning Day.


SKANDAL U VUČITRNU: Predsednik opštine preti otkazom zbog govora o Vučiću! – KOMERSANT\nSKANDAL U VUČITRNU: Predsednik opštine preti otkazom zbog govora o Vučiću!\n11. februara 2019. 11. februara 2019. by Komersant\nBEOGRAD / VUČITRN – Savez za Srbiju je objavio fotografiju dokumenta koji pokazuje da predsednik opštine Vučitrn, Aca Mišić, preti otkazom zaposlenom koji je u svom govoru na protestu „1 od 5 miliona“ u Kosovskoj Mitrovici, kako se navodi u tom dokumentu, doveo u kontekst Vučića i pojam „fašizam“.\nZaposleni kojem je prećeno je Aleksandar Stojanović, poverenik Narodne stranke za KiM.\nSzs je najavio krivično gonjenje Ace Mišića, ali i direktno optužio predsednika Srbija, Aleksandra Vučića, za svojevrsni naprednjački teror na Kosovu i Metohiji.\nSramotno je što se vladajući režim okomio na Srbe koji misle svojom glavom i slobodno izražavaju svoje stavove, dok u isto vreme gaji prijateljske odnose sa Hašimom Tačijem i učestvuje u vladi Ramuša Haradinaja, stoji u saopštenju SzS.\nPosted in IZDVAJAMO, SRBIJA\nPRETHODNASŠA mogut načatь vыvod voйsk iz Sirii čerez neskolьko nedelь\nSLEDEĆASurkov rasskazal o formirovanii „gosudarstva Putina“\nPravitelьstvo rassmotrit prosьbu „GAZa“ o gospodderžke\nŽitelь Karagandы iz-za ssorы s ženoй vzяl v založniki dvuhletnюю dočь


NCAP Crash Test - Najnovije Vesti\nHome > Auto vesti > NCAP Crash Test\nFrancuski hečbek ima sasvim dobru reputaciju kod kupaca. Najviše duguje svojoj visokoj bezbednosti pa su se inžinjeri potrudili da ni sa novim modelom ne razočaraju. Kao potvrdu svog rada pozivaju se na provereni evropski test...\nNegativni marketing koji donose loši rezultati na kreš-testu poguban je po sve modele koji na ovoj vrsti testiranja ne dobiju barem četiri zvezdice. Jedan Italijan je sebe potpuno "pokopao" lošim...\nNedavno je okončana sedma po redu ove godine serija testova izdržljivosti i bezbednosti automobila. Nemački kabriolet nije bio sjajan na ovom bitnom...\nUdobnost, ekonomičnost, masa novih tehnologija, sve to dobro dođe u toku vožnje ali naravno da je najvažnija karakteristika svakog automobila bezbednost. Italijanski krosover je nedavno dobio priznanje za sjajne rezultate u ovoj...\nŠvedski SUV uspeo je da ostavi u prašini konkurenciju iz Nemačke. Brojni su razlozi za dominaciju ovog modela, među njima i najnovija potvrda kvaliteta ovog...\nAudi "Q7" dobio pet zvezdica na kreš-testu\nKada su se prve slike, prvi snimci i prve vesti koje se tiču novog Audi SUV modela pojavile odmah su postale deo redovne priče svih zaljubljenika u automobile. Ipak, nešto je falilo, na nešto se čekalo, nešto jako...\nNova Škoda "Superb" sjajna na kreš-testu\nStandardi bezbednosti u vožnji se stalno podižu pa proizvođači moraju biti inovativni i uložiti dosta novca kako bi ih pratili. Česi su pokazali da njihova najnovija limuzina nudu maksimalnu moguću bezbednosti za svoje...\nAudi "Q5" sjajan na kreš-testu\nNakon što je prethodne godine dobio ocene "Dobro" na kreš-testu nemački SUV iz premijum segmenta odlučio se da se ove godine oproba ponovo i rezultati su više nego...\nAudi "TT", skinuta zvezda\nJedan od parametara koji kupci automobila najviše gledaju jeste svakako bezbednost automobila, odnosno kako je neki model ocenjen sa stanovišta njegove bezbednosti. Jedan Audi model se nije baš proslavio u ovoj...\nNova "Fabia" najbezbednija u klasi\nBezbednost automobila je za većinu kupaca jedan od odlučujućih faktora kada je kupovina novog autombila u pitanju. Vozila iz Istočne Evrope su dugo bila na glasu da im je bezbednost slaba tačka ali ovaj češki model je to itekako...


Šesti dan protesta. Policija hapsi nenasilne aktiviste. KNG poziva na protest ispred zatvora. - Mašina\nŠesti dan protesta u Beogradu, iako je bio miran, završilo se hapšenjima, i to nenasilnih aktivista koji učestvuju u akcijama sprečavanja prinudnih iseljenja.\nIgor Šljapić, Vladimir Mentus i Mario Marković uhapšeni su sinoć u Beogradu, saopštila je Združena akcija Krov nad glavom putem društvenih mreža.\nKNG je, takođe putem društvenih mreža, pozvao na „Protest za oslobađanje svih političkih zatvorenika“, koji će se održati 13. jula u 17h u Beogradu ispred zatvora u Bačvanskoj ulici br. 14.\nŠljapić i Mentus su privedeni na demosntracijama iako su, kako javlja KNG, samo mirno protestovali. Marković je, pak, uhapšen tokom obavljanja svog posla dostavljanja hrane biciklom.\nHapšenja su bila samo početak nasilnog ophođenja policije prema ovim aktivistima, koje se iz nepravednog ubrzo pretvorilo u brutalno. Mentusa su policajci pretukli prilikom hapšenja, zatim mu je izrečena – ne pritvor – već zatvorska kazna u trajanju od 30 dana. Šljapić je takođe po hitnom postupku osuđen na 30 dana zatvora.\nU slučaju obojice aktivista KNG, obrazloženje privođenja i osude je da su oni vređali policajce, saznajemo iz saopštenja Združene akcije. Takođe, u oba slučaja, jedini svedoci su bili policajci koji su izvršili privođenja, a ovi aktivisti su osuđeni su bez prisustva advokata. Marković se takođe tereti za vređanje policije.\nZahtevamo slobodu za Igora, Vladimira i Maria i kazne za policiju i sve učesnike u ovom nezakonitom, nameštenom i neljudskom sprovođenju sudskog postupka!, zaključne su reči saopštenja KNG.\nProtiv hapšenja Vladimira Mentusa, se oglasilo i Sociološko naučno društvo Srbije (SNDS) čiji je on član.\nOvakvo postupanje policije i sudski postupci po kratkom postupku bez zaštite prava uhapšenih predstavljaju flagrantno kršenje ljudskih prava, podrivaju pravni sistem Republike Srbije i predstavlja još jedan primer uzurpiranja institucija, navodi se u saopštenju SNDS-a.\nHapšenja Igora Šljapića, Vladimira Mentusa i Marija Markovića slede svega nekoliko dana nakom privođenja Mirana Pogačara u Novom Sadu, takođe aktiviste KNG.\nPogačar je pušten iz pritvora nakon 48h zadržavanja i braniće se sa slobode. On se tereti za nasilničko ponašanje i poivanje na nasilje na protestu, iako postoje i video snimci koji demantuju takve optužbe.\nZa razliku od prethodnih dana, u nedelju je protest održan samo u Beogradu uz prisustsvo znatno manje ljudi. Protest ispred Doma narodne Skupštine je protekao bez incidenata i policijske brutalnosti kakva je viđena prethodnih dana.\nTags aktivizamKrov nad glavomPolicijsko nasilje


Armin van Bjuren 3. marta u Beogradskoj areni - Bizlife.rs\nArmin van Bjuren 3. marta u Beogradskoj areni\n14:27 Beograd, 15.12.2011.\nHolandski di-džej Armin van Bjuren nastupiće 3. marta sledeće godine u Beogradskoj areni i predstaviti svoj radijski šou “A State Of Trance”, najavio je danas organizator “Insomnia Global SEE”.\nProdaja ulaznica počinje sutra po ceni koja je posebno prilagođena fanovima u ovom regionu – regularna cena karte iznosi 2.900 dinara, odnosno 29,50 evra, VIP ulaznice koštaju 8.000 dinara (80 evra), a Sky Deluxe karte uz samu binu iznose 10.000 dinara (100 evra).\n“A State of Trance” (ASOT) je veoma popularan šou više od 10 godina i jedan od najomiljenijih nedeljnih radijskih programa sa više od 15 miliona slušalaca u 26 zemalja.\nNacionalni radio TDI počeće sa emitovanjem “A State of Trance” od sutra, svakog petka, od ponoći do 2 sata ujutru, a program je obezbedio “Insomnia Global SEE”. Povodom jubileja ovog šou programa organizuju se veliki događaji na dva kontinenta u trajanju od četiri sedmice.\nOve godine, ASOT 550 kreće iz Beograda, koji je prvi među samo šest gradova koji će biti domaćini ovom nesvakidašnjem spektaklu. Istom događaju prisustvovaće publika u Moskvi, Kijevu, Los Anđelesu, Majamiju i Den Bošu.\nVan Bjuren dovešće u Beograd mnogobrojne fanove iz celog sveta, kao što se dogodilo i ove godine kada je “Insomnia Global SEE” organizovala u Beogradskoj areni “Sensation”.\nVan Bjuren je četiri godine za redom proglašavan za najboljeg DJ-a na listi “DJ Mag Top 100”, osvojio je nagradu za “Najbolji Miks radijski šou” na Zimskim muzičkim konferencijama 2006, 2007, 2008, 2009 i 2011. Uoči nove turneje, on je izjavio da kao i prethodne godine želi ponovo sve da uradi tako da ASOT 550 pretvori u prvoklasni svetski događaj. “Veoma se radujem što ću ovaj doživljaj podeliti sa svim slušaocima, posetiocima i DJ-evima”, dodao je holandski disk džokej.


Hovenijer: Sporazum moguć tokom mandata Vučića i Kurtija, od njih zavisi - Kosovo Online\n18. Maj 2022. • 23:07\nDijalog u Briselu je najbolji način za realizaciju vizije koju delimo – da vidimo Kosovo kako zauzima svoje mesto u evropskim i evroatlantskim strukturama. Kosovska vlada ima suvereno pravo da donese odluku o podnošenju zahteva za članstvo u Savetu Evrope, a SAD podržavaju integracije Kosova, uključujući i u SE, kazao je u intervjuu za KoSSev američki ambasador u Prištini Džef Hovenijer.\nAmbasador SAD-a boravio je ove nedelje u prvoj poseti Severnoj Mitrovici od preuzimanja funkcije. Ručao je sa predsednicima Srpske liste koji su mu preneli "svoje zabrinutosti", a on njima posvećenost Sjedinjenih Država po pitanju nekoliko principa, među kojima je i taj "da je Kosovo suvereno i nezavisno".\nStav SAD-a je i da bi u Briselu trebalo da se zaključi sporazum o normalizaciji odnosa koji je usmeren na uzajamno priznavanje, kazao je Hovenijer i dodao da njegova zemlja snažno podržava ovakav proces i da će sa partnerima raditi na njegovom unapređenju.\n"Postoje teška pitanja koja imaju političke cene. Obe strane će morati da se aktivno i kreativno angažuju i sa izvesnom hitnošću da bi se to postiglo", zaključio je ambasador.\nHovenijer je govorio o situaciji na Severu Kosova, navodeći da se mnogo toga promenilo od kada je poslednji put 2007. godine boravio u Mitrovici, u vreme kada je radio u timu Martija Ahtisarija.\nProkomentarisao je nedavne napade na Kosovsku policiju na Severu Kosova, poručivši da su ga iz KP uverili da ovo pitanje "uzimaju veoma ozbiljno", ali i da je važno da se ono reši na način na koji se poštuju prava i zabrinutosti svih građana bez obzira na nacionalnu pripadnost.\nDžefri Hovenijer Severna Mitrovica Kosovo\nHovenijer: Neophodna promena društva za borbu protiv nasilja u porodici\nAmbasador SAD na Kosovu Džefri Hovenijer je rekao da Tužilaštvo i krivični postupak nisu dovoljni za borbu protiv nasilja u porodici već da je potrebna i društvena promena, prenosi Koha.\nHovenijer sa Rakićem prošetao do glavnog mosta u Severnoj Mitrovici\nHovenijer odao počast policajcima stradalim na dužnosti


Državni dug iznosi par milijardi eura – Mladi Nikšića\nDržavni dug iznosi par milijardi eura\nUkupan državni dug, do 31.03.2018. godine, iznosio je 2,66 milijardi eura, ili 60,6 odsto BDP-a. Spoljni dug iznosio je 2,19 milijardi eura, dok je unutrašnji dug iznosio 469,2 miliona eura. Državni depoziti na kraju prvog kvartala 2018. godine, iznosili su 72,4 miliona eura ili 1,6 odsto BDP-a.\nPrema tabeli, koju je objavilo Ministarstvo finansija, Crna Gora za euroobveznice duguje 1,08 milijardi eura, Kineskoj Exim banci za izgradnju autoputa 337,88 miliona eura, te Međunardnoj banci za obnovu i razvoj 197,55 miliona, prenosi portal Analitika.\nDržavni dug je uvećan za 37,4 miliona eura, u odnosu na kraj 2017. godine, prvenstveno zbog emisije državnih zapisa.\n„Tokom prvog kvartala 2018. godine, Vlada Crne Gore se zadužila u iznosu od 8,2 miliona eura, za potrebe realizacije infrastrukturnih projekata, uključujući i izgradnju prve dionice autoputa „Bar-Boljare“. Za projekat finansiranja izgradnje prve dionice Autoputa Bar Boljare, Smokovac – Mateševo, u toku prvog kvartala 2018. godine, iz kredita sa kineskom Exim bankom, angažovan je ukupan iznos od 6,4 mil iona dolara, odnosno 5,2 miliona eura , dok je, u istom periodu, za navedeni projekat, iz budžeta obezbjeđen iznos od oko 0,8 miliona eura, pokazuje Izvještaj Ministarstva finansija.\nU toku prvog kvartala izvršena je otplata državnog duga po osnovu glavnice, u ukupnom iznosu od 99,75 miliona eura, od čega se 82,57 miliona eura odnosilo na otplatu duga rezidentima, što uključuje i 74,53 miliona eura za refinansiranje državnih zapisa, dok je otplata duga nerezidentima iznosila 17,18 miliona eura.\nSmanjenje duga po osnovu stare devizne štednje, u izvještajnom periodu, iznosilo je 0,3 miliona eura.\nProsječna zarada po Monstatu 508 eura\nVideo pozivi na Instagramu


Dušan Borković i Igor Marković pobednici 52. Srbija relija\nDušan Borković i Igor Marković bez premca na 52....\n29. 09. 2019. Comments (0) Views: 376 Autosport, Reli\nSrspki automobilisti Dušan Borković i suvozač Igor Marković pobednici 52. Srbija relija\nSrpski automobilisti Dušan Borković i suvozač Igor Marković pobednici su najprestižnijeg domaćeg automobilskog takmičenja, 52. Srbija relija, čime se titula tačno posle 27 godina ponovo vratila u ruke domaće posade. Borković je u Škodi fabiji R5 EVO bio najbolji na svih 14 brzinaca koji su voženi na šest lokacija tokom dva dana takmičenja.\nU veoma jakoj konkurenciji 45 posada iz Srbije, Bugarske, Mađarske, Turske, Švedske, Hrvatske i Japana, Borković i Marković su suvereno vladali svim brzinskim ispitima i takmičenje završili sa skoro pet minuta prednosti u odnosu na drugoplasiranu posadu. Posle sjajne vožnje prvog dana, istim tempom su nastavili i drugog dana kada su bili najbolji na stazama: Goč, Boturići i Stanišinci.\nDušan Borković i Igor Marković 52. Srbija reli pobednici u generalnom plasmanu\nPoslednji pobednik iz Srbije na najvažnijem domaćem takmičenju, koje je tada nosilo zvaničan naziv YU reli bio je Vićentije Savić sada već daleke 1992. godine, a zahvaljujući Borkoviću titula se posle punih 27 godina ponovo vraća u ruke domaćeg takmičara.\nTekst i foto: PR Dušana Borkovića\nTagovi: 52. Srbija reli, AMSS SAKSS, Dušan Borković, Igor marković, vrnjačka banja\n» Autosport, Reli » Srspki automobilisti Dušan Borković i suvozač Igor Marković pobednici 52. Srbija relija


EU isporučila donaciju medicinske opreme za BiH – TVSA.BA\nPonedjeljak, 24 Januara, 2022 8:32\nNaslovna/Vijesti/Bosna i Hercegovina/EU isporučila donaciju medicinske opreme za BiH\nŠef Delegacije EU i specijalni predstavnik EU u BiH ambasador Johann Sattler uručio je danas u Sarajevu medicinsku opremu koju je donirala Evropska unija za medicinske potrebe Bosne i Hercegovine u odgovoru na pandemiju COVID-19.\nVrijednost donacije iznosi oko 1,3 miliona eura i uključuje 28 respiratora, 20 ultrazvučnih aparata i 2.000 pulsnih oksimetara, koji će biti distribuirani medicinskim ustanovama širom BiH.\n– Zato smo danas ovdje da uručimo veliku pošiljku medicinske opreme za BiH, a Evropska unija ostaje najlojaniji partner bh. građana – dodao je Sattler.\nPrimopredaji je prisustvovala i ministrica vanjskih poslova Bosne i Hercegovine Bisera Turković koja je zahvalila Evropskoj uniji na donaciji i stalnoj podršci koju pruža BiH.\nIstakla je da to predstavlja siguran znak da je BiH ozbiljan kandidat za punopravno članstvo u EU u ne tako dalekoj budućnosti.\nOprema je nabavljena u okviru projekta koji provodi Razvojni program Ujedinjenih nacije (UNDP), a rezidentna predstavnica UNDP-a u BiH Steliana Nedera navela je da su ponosni što su partneri Evropske unije u pružanju strateške podrške BiH tokom pandemije.\nDanas uručena oprema je dio pomoći Evropske unije za BiH za borbu protiv koronavirusa ukupne vrijednosti sedam miliona eura.\nManifestacija Odbrana BiH "Igman 2020" od 5. do 7. augusta


VojvodinaCafe - Otvaranje "Aviv parka" u Zrenjaninu\nVest objavljena: 27.10.2015 09:18\n- Povodom otvaranja, posetioci će biti obradovani velikim popustima u svim radnjama tokom celog dana, ali i pažljivo planiranim iznenađenjima. Želimo da "Aviv park" postane mesto, u kojem će žitelji moći da obave kupovinu po pristupačnim cenama i provedu kvalitetno vreme - kaže Danka Gladović.\n"Aviv park" podignut je u naselju Bagljaš, na tri kilometra od centra grada. Prostire se na šest od ukupno 10 hektara, koliko je u vlasništvu izraelske kompanije. Maloprodajni deo zauzima 22.000 kvadratnih metara, gde su se smestili vodeći domaći i međunarodni modni brednovi, uz brojne druge sadržaje.\nU Parku, koji je promenio vizure Zrenjanina i izgled ovog dela grada iz pravca Novog Sada, nalazi se i igraonica za decu, bioskop, veliki fitnes-centar, brojni kafići i restorani, apoteke, menjačnice, knjižara... Posetiocima je na raspolaganju 800 besplatnih parking mesta.\n- Ovo je veoma značajna investicija za grad. Projekat je vredan više od 30 miliona evra. Otvorio je oko 400 radnih mesta, najviše u trgovini i na održavanju, a kroz građevinsku operativu bilo je uposleno oko 1.000 ljudi, i to su bile domaće građevinske firme. Investitori na ovoj lokaciji planiraju oko četvrt miliona kupaca godišnje, a potpuno je izvesno da će ritejl park biti atraktivan i za posetioce iz šireg regiona - kaže gradonačelnik Janjić.\n"Aviv Aron" jedna je od vodećih izraelskih kompanija u oblasti nekretnina. U Srbiji je prisutna od 2007. godine, kada je otvorila prvi ritejl park u Pančevu. Posle Zrenjanina, i Beograđani će do kraja godine dobiti svoj "Aviv park", u naselju Zvezdara.\n- Mi smo prvi u Srbiji uveli koncept ritejl parkova, zato što su oni povoljniji. Ne postoje zajedničke prostorije, lakši su za održavanje, samim tim su rente za zakup prostora niže, pa i krajnje cene ka potrošačima. Zadovoljni smo iskustvom iz Pančeva i zato uspešan koncept širimo na druge gradove - ističe Danka Gladović.


REM kao ključ slobode medija i međustranačkog dijaloga - European Western Balkans\nAutor EWB 25. 05. 2021. 24. 05. 2021.\nMedijski stručnjaci poručuju za EWB da nisu iznenađeni što se zahtev za korenitim reformisanjem Regulatornog tela za elektronske medije (REM) našao među glavnim uslovima koje su različite opozicione partije i grupacije predočile uoči početka nove faze međustranačkog dijaloga o unapređenju izbornih uslova pod okriljem Evropskog parlamenta, budući da je takva inicijativa jedan od preduslova za “oslobađanje medija” koji su uglavnom potčinjeni volji vlasti, a i u skladu je sa aktuelnim Akcionim planom za sprovođenje Medijske strategije. Ipak, oni sumnjaju da će režim, predvođen predsednikom države Aleksandrom Vučićem, biti spreman da REM-u omogući punu autonomiju u budućem radu, imajući u vidu Vučićevu sklonost da kontroliše, odnosno “uređuje” javne servise i televizije sa nacionalnom frekvencijom.\nŠta piše u Akcionom planu za Medijsku strategiju?\nMedijska strategija za period 2020-2025 i prateći Akcioni plan za period 2020-2022, usvojen krajem prošle godine, trebalo bi, kako se navodi na sajtu Ministarstva kulture i informisanja, da omoguće “unapređenje sistema javnog informisanja kroz harmonizovan pozitivno pravni okvir, koji garantuje slobodu izražavanja, slobodu medija, bezbednost novinara, medijski pluralizam, razvijeno medijsko tržište, osnaženu novinarsku profesiju, edukovano građanstvo i institucije sposobne za primenu regulative”… Što se tiče reforme REM-a, kako je preneo portal Cenzolovka, između ostalog, predviđeno je “isključivanje nadležnog odbora Narodne skupštine iz procesa izbora članova Saveta REM-a, isključivanje Narodne skupštine i organa izvršne vlasti iz procesa usvajanja Statuta REM-a i podzakonskih akata, uz prethodno sprovođenje javne rasprave, propisivanje mogućnosti izricanja novčanih kazni u slučaju kršenja odredaba propisa iz oblasti elektronskih medija i oglašavanja”.\nTakođe, planirano je “unapređenje sistema kontrole poštovanja minimalnih programskih uslova za pružanje medijske usluge, kao i izbor novog saziva Saveta REM-a “sa različitim trajanjem mandata članova, kako bi se omogućilo da različiti sazivi Narodne skupštine biraju srazmerni deo sastava Saveta REM-a”, kao i “utvrđivanje jasnih merila koje kandidat za člana Saveta mora da ispunjava, kao što su stručna sprema i radno iskustvo”.\nŠta je već ostvareno u dijalogu?\nU prvoj fazi međustranačkog dijaloga o poboljšanju izbornih uslova u Srbiji, vođenog krajem 2019, uz posredovanje predstavnika EP, usvojene su četiri mere za rešavanje problema u vezi sa nejednakim medijskim tretmanom vlasti i opozicije koje su se odnosile na funkcionisanje REM-a: izbor novih članova Saveta REM-a, usvajanje pravilnika za javne medijske servise u kampanji, preporuka za privatne televizije i redovni monitoring izbornog procesa čiji će rezultati biti postavljani na sajt.\nEvropski posrednici Bilčik, Fajon i Flekenštajn sa Majom Gojković nakon sastanka u decembru; Foto: Delegacija EU u Srbiji\nOpozicija, uključujući političke organizacije koje su bojkotovale te diskusije i parlamentarne izbore održane u junu 2020, nije zadovoljna načinima na koje su se navedene obaveze u međuvremenu ispunjavale, jer smatra da treba otići još mnogo koraka dalje da bi se omogućilo istinsko otvaranje medija za “glasove” kritičara aktuelne vlasti. Svoje nezadovoljstvo ispoljili su zimus i posrednici u dijalogu iz EP, Tanja Fajon i Vladimir Bilčik, koji su u zajedničkom saopštenju poručili da ”sudeći po reakcijama kod dela javnosti, još uvek nema poverenja u nepristrasnost rada REM-a, što je bilo i ostalo jedno od opredeljenja međupartijskog dijaloga”.\nU aktuelnoj fazi dijaloga o unapređenju izbornih uslova, koja je nedavno počela pripremnim video-sastancima sa evroparlamentarcima, opozicija u Srbiji ima znatno konkretnije zahteve za reformu REM-a nego što je to bio slučaj 2019, a koji se, uopšteno govoreći ne kose sa navedenim načelima iz Medijske strategije i Akcionog plana, ali pojedini uslovi nekih opozicionih grupacija sežu i dalje od onoga što je predviđeno takvim dokumentima.\n“Naš predlog je da se izabere potpuno novi sastav REM-a u sklopu mogućeg dogovora vlasti i opozicije uz posredovanje EU. To naravno znači da bi u njega ušli kompetentni ljudi, sa integritetom, koji bi mogli da realizuju zakonsku ulogu. Ona bi kroz lex specialis mogla biti dodatno konkretizovana. Drugi predlog ako vlast ne želi da to učini jeste da se formira sasvim novo telo koje bi preuzelo ulogu medijskog regulatora i obezbedilo balans na medijskoj sceni. Svakako mi tražimo nadzor nad realizacijom ovih dogovora od strane nadzornog tela. Iskreno, uopšte se ne bavimo medijskim strategijama koje fingira nelegalna Vlada“, kaže za EWB Janko Veselinović, lider Pokreta za preokret, govoreći o zahtevima iz pregovaračke platforme nekoliko opozicionih organizacija – Stranke slobode i pravde, Demokratske stranke, Pokreta slobodnih građana i Pokreta za preokret koji se odnose na budući rad REM-a.\nKonstantin Samofalov, generalni sekretar Socijaldemokratske stranke, pod čijim okriljem je desetak opozicionih partija i pokreta, usvojilo svoju listu predloga za međustranački dijalog, navodi za EWB da se svi njihovi zahtevi „odnose na pronalaženje mehanizama i garancija za poštovanje sadasnjih zakona, pa tako i zakonskih obaveza REM-a”.\n“Problem je pre svega kršenje zakona i zloupotreba institucija, i možemo mi reformisati REM koliko god hoćemo, ali ako se iz njega pišu dnevnopolitička saopštenja i ako on ne ispunjava svoje zakonske obaveze, svaka reforma je uzaludna, kao što možemo dati i predlog najidealinijih zakonskih rešenja, ali i to je uzaludno ukoliko se prethodno ne obezbedi poštovanje zakona“, smatra Samofalov.\nI Narodna stranka je predočila svoje uslove za međustranački dijalog, uključujući one koje se odnose na REM. Kako je nedavno izjavio lider te stranke Vuk Jeremić, “potrebna je jednaka zastupljenost, paritet vlasti i opozicije u REM-u, kako ne bi bilo preglasavanja”.\nZavisan položaj REM-a\nPrema mišljenju Slobodana Cvejića, redovnog profesora Filozofskog fakulteta Univerziteta u Beogradu i bivšeg člana Saveta REM-a, “sasvim je logično i primereno da se unapređenje rada REM-a nalazi među glavnim zahtevima opozicionih stranaka”. Kako on objašnjava za EWB, ”Po našim zakonima i u skladu sa odgovarajućim uredbama Evropske unije, Regulatornom telu za elektronske medije su data ovlašćenja i pripisana odgovornost za uređivanje sektora elektronskih medija”.\n“Ova pravila su, najopštije rečeno, postavljena tako da afirmišu demokratske vrednosti. Već mnogo puta i od strane različitih relevantnih aktera je pokazano i dokazano da REM ne sprovodi znatan deo svojih nadležnosti i samim tim postupa neodgovorno. Ovakvim postupanjem se nanosi šteta demokratiji, solidarnosti, poverenju u institucije i usporava se društveni razvoj Srbije“, konstatuje Cvejić, koji je u decembru 2020. podneo ostavku na funkciju u REM-u, zbog, kako je objasnio za TV N1, načina na koji je izabrana predsednica Saveta REM-a Olivera Zekić, odnosno kršenja demokratskih procedura u Savetu.\nNaš sagovornik ukazuje da su analize pravnog statusa REM-a pokazale da “deo slabosti ove institucije proističe iz njenog relativno zavisnog položaja u odnosu na zakonodavnu i izvršnu vlast (na primer, definisanje pozicija članova Saveta REM-a kao javnih službenika, zbog čega REM mora da bude u nadležnosti nekog ministarstva, čime to ministarstvo stiče mogućnost da u određenim situacijama opstruira samostalni rad REM-a)”.\n“Ideja je bila da se novom medijskom strategijom ove statusne slabosti REM-a razreše i mislim da su ponuđena rešenja dobra. Ali tu se srećemo sa ranije naučenom lekcijom: u Srbiji postoje dobri zakoni i strategije, ali se oni ne sprovode, ili se njima manipuliše. Ova naučena lekcija definiše moj pesimistični odgovor: ne verujem da će se u dominantnoj političkoj kulturi klijentelizma i zloupotrebe javnih institucija\nmedijska strategija sprovoditi dosledno i efikasno“, zaključuje Slobodan Cvejić.\nZarobljeni javni servisi\nŽeljko Bodrožić, predsednik Nezavisnog udruženja novinara Srbije (NUNS), kaže za EWB da pošto zakoni i regulative moraju da se poštuju, “logično je da novinarske i medijske organizacije, stručna javnost, pa i političke stranke iz opozicije, traže da REM radi svoj posao u punom kapacitetu i nezavisno od uticaja vlasti i moćnih vlasnika elektronskih medija”.\n“Ovo regulatorno telo trebalo bi da bude brana lažima, budalaštinama, primitivizmu, govoru mržnje, zloupotrebama oglasnog prostora i političkoj propagandi, a sve to karakteriše mnoge televizije, počev od nekoliko sa nacionalnom frekvencijom. REM je na mnogo načina i garant objektivnosti i samostalnosti javnih servisa, ali ni tu se nije proslavio, jer su RTS i RTV zarobljeni mediji od strane vladajuće partije. I svima je jasno da bi situacija bila potpuno drugačija kada bi REM radio nezavisno i po slovu zakona. Verujem da bi bar dve nacionalne televizije ubrzo izgubile frekvencije, a i mnogi drugi bi bili ophrvani zasluženim kaznama i morali bi svoj program da uljude, a kada je u pitanju informativni program to znači da bi morali da ga otvore za drugačija mišljenja i liše gledaoce brutalne naprednjačke propagande”, ocenjuje Bodrožić.\nSagovornik EWB ističe da kada bi se sve što je napisano u Medijskoj strategiji u pogledu daljeg funkcionisanja REM-a ispunilo, “dogodilo bi se ono što sam malopre pobrojao”.\n“U Medijskoj strategiji su detektovane sve anomalije koje prate rad REM-a i potom istaknute mere i aktivnosti kako da se stanje dovede u zakonske okvire. Akcioni plan sve to jasno razrađuje i ukoliko vlast Srpske napredne stranke bude rešila da ga sprovede u delo, imaćemo i bolji REM i kvalitetnije elektronske medije. Ali, sumnjam da će Aleksandar Vučić hteti da iz ruku ispusti daljinske upravljače kojima reguliše skoro sve televizije prema svojoj meri”, konstatuje Željko Bodrožić.\nNe postoji politička volja da REM postane nezavisno telo\nVukašin Obradović, novinar i nekadašnji predsednik NUNS-a, navodi za EWB da je “sasvim razumljiv i opravdan zahtev opozicionih stranaka da među glavne zahteve uvrsti i unapređenje rada Regulatornog tela za elektronske medije”.\n„S obzirom na ovlašćenja, REM predstavlja čvorišnu tačku medijske scene, bar kad su u pitanju elektronski mediji. Zato se REM i nalazi u epicentru interesovanja ne samo političkih subjekata, već i profesionalnih udruženja i asocijacija, a reforma ovog tela zauzela je i značajano mesto u Medijskoj strategiji, odnosno Akcionom planu. Ključna važnost REM-a je u tome što zapravo on uređuje opšti okvir za elektronske medije, nadgleda sprovođenje medijskih zakona i u mogućnosti je da preduzima određene mere prema onima koji ne poštuju Etički kodeks i profesionalne standarde“, precizira naš sagovornik.\nObradović ukazuje da ne treba nikako zaboraviti uticaj REM-a kada su u pitanju i javni servisi jer Savet ovog tela bira članove upravnih odbora RTS i RTV.\n“REM takođe odlučuje o tome ko će dobiti ’nacionalnu frekvenciju’, zapravo, posle digitalizacije, kome će biti dodeljena mogućnost nacionalne pokrivenosti. Rečju, Regulatorno telo za elektronske medije u značajnoj meri utiče na opšte standarde koji će važiti u ovoj sferi, i kad su u pitanju formalna ali i suštinska pitanja uređivačke politike komercijalnih emitera, ali i posredno javnih servisa. Radi se dakle, o vrlo važnom telu koje ima ogroman uticaj na sve medije u elektronskoj sferi, ali ujedno i snosi ogromnu odgovornost zbog haosa, neprofesionalizma, tabloidizacije koji trenutno vlada u etru. Upravo zbog toga je potrebna temeljna, radikalna reforma koja je i predviđena Medijskom strategijom. Oko toga su se složili i predstavnici medijskih i profesionalnih udruženja, kao i izaslanici državnih organa koji su učestvovali, kroz Radnu grupu, u njenoj izradi, kao i Vlada Srbije usvajanjem Akcionog plana“, objašnjava on.\nObradović naglašava da bi se formalno, ali i iz izjava gotovo svih političkih subjekata, čak i predstavnika vlasti, mogli reći da postoji opšte saglasje oko reforme REM-a, ali da je u tome „kvaka 22“.\n„Nijedna vlast posle 2000. godine nije pokazala političku volju da REM zaista postane nezavisno regulatorno telo, lišeno uticaja nemedijskih faktora. Jer, bez obzira što su u Medijskoj strategiji uočene precizno slabosti u funkcionisanju REM-a, a Akcionim planom utvrđeni i praktični koraci, do ključnih promena neće sasvim sigurno doći dok se ne stvore politički uslovi i sazri svest da su nam potrebni profesionalni, a ne navijački elektronski mediji, da Javni servis mora biti okrenut građanima a ne vladajućoj nomenklaturi“, ukazuje sagovornik EWB.\nVukašin Obradović ističe da “realno gledano, SNS u velikoj meri svoju vlast bazira na ogromnom medijskom uticaju, pri čemu su elektronski mediji najvažniji u ostvarivanju zacrtanih političkih ciljeva, zapravo često ogoljene propagande u korist jedne partije ili jednog čoveka”.\n“U takvim okolnostima, čini se, potpuno je nerealno očekivati da će predviđene promene u statusu REM-a suštinski doneti nezavisnost ovog regulatornog tela. Čak i ako sve navedene zamerke iz Medijske strategije budu pretočene u zakonska rešenja, ostaće problem primene jer da se htelo samostalno regulatorno telo, u velikoj meri, bio je dovoljan i postojeći zakonski okvir“, zaključuje Obradović.\nPredstava za međunarodne organizacije\nNedim Sejdinović, novinar i medijski analitičar, kaže za EWB da opozicione stranke s pravom prepoznaju REM “kao jednog od ključnih neprijatelja medijskih sloboda i saučesnika u zloupotrebi medija u političko-propagandne svrhe vladajuće klike”.\n“REM je, podsetimo, zamišljen kao nezavisna institucija koja će se baviti regulacijom prostora kojeg zauzimaju elektronski mediji, a smisao ovog tela je da bude striktno odvojeno od vlasti, da njegov savet čine visokomoralni i stručni ljudi, te da bude svojevrsni kišobran koji će štititi medijski profesionalizam i medijsku etiku u elektronskim medijima od moćnika koji bi želeli da te medije stave u svoju funkciju, a ne u funkciju građana. Ovako kako danas funkcioniše – i ne samo danas nego dugi niz godina – on je postao vlastita karikatura. U njemu sede politički poslušnici koji samo sprovode odluke donesene negde drugde, on je partijska ispostava, on je batina koja guši medijske slobode i dozvoljava da elektronski mediji svakodnevno krše zakone i podzakonska akta, te da gaze po etičkom kodeksu. Kada bi REM radio svoj posao, naša medijska scena bi izgledala neuporedivo bolje, a sigurno je da bi mnogi mediji odavno izgubili dozvolu za rad”, tvrdi Sejdinović.\nPrema njegovom mišljenju, “nema nikakve sumnje” da je priča o medijskoj strategiji i “čuvenom” Akcionom planu samo predstava za međunarodne organizacije.\n„Niko ozbiljan i dobronameran ne može ni da pomisli da će ti dokumenti doprineti unapređenju medijske scene. Na kraju, i postojeći medijski zakoni su sasvim dovoljni da se medijska scena uredi po meri građana, samo da postoji elementarna politička volja da se oni sprovedu u delo. Ne možete, osim toga, izmenama zakona da naterate vlast koja je ogrezla u gaženju svih legislativnih normi, da poštuje zakone. Ne treba zaboraviti da je vlast, paralelno sa radom na Medijskoj strategiji, povukla ogroman broj poteza koji ismejavaju napore novinarskih i medijskih udruženja da, u saradnji sa institucijama, unaprede medijsku scenu“, napominje naš sagovornik.\nKao primere za loše poteze vlasti u domenu medija, Sejdinović navodi “partijsku kupovinu televizija sa nacionalnim frekvencijama novcem građana, katastrofalne konkurse za sufinansiranje medijskih sadržaja, kontinuirane napade na nezavisne medije i novinare…”\n“Setimo se i da je na čelo REM-a postavljena Olivera Zekić i pored protivljenja stručne javnosti, setimo se da država i njena preduzeća protivno zakonu osnivaju nove medije… Jasno je da se politička snaga ove vlasti u strogoj kontroli medija i da se ona toga nikada, ni po koju cenu, neće odreći, smatra Nedim Sejdinović.\nEvropski parlamentJanko VeselinovićKonstantin SamofalovNedim SejdinovićNUNSREMSlobodan CvejićVukašin ObradovićŽeljko Bodrožić


11 miliona evra za Rečni informacioni sistem na Dunavu – Personal magazin\nMinistar saobraćaja u Vladi Republike Srbije Milutin Mrkonjić prisustvovao je danas predstavljanju projekta “Rečni informacioni sistem na Dunavu“, koji je Evropska unija finansirala sa 11 miliona evra. Mrkonjić je na…\nMinistar saobraćaja u Vladi Republike Srbije Milutin Mrkonjić prisustvovao je danas predstavljanju projekta “Rečni informacioni sistem na Dunavu“, koji je Evropska unija finansirala sa 11 miliona evra.\nMrkonjić je na svečanosti održanoj povodom završetka tog projekta, koji je finansiran kroz IPA fondove, objasnio da je reč o jednom od najmodernijih informacionih servisa, koji brodovima omogućava mnogo bezbedniju i bržu plovidbu Dunavom.\nOn je rekao da taj servis pruža mogućnost lociranja i praćenja plovila u realnom vremenu preko elektronske opreme i informacionih i komunikacionih tehnologija, kao i kapetanima da vide objekte i kretanje nekoliko kilometara ispred i iza broda.\nŠef Delegacije Evropske unije u Srbiji Vensan Dežer istakao je da će zahvaljujući tom projektu plovidba na gotovo 600 kilometara Dunava i 200 kilometara Save u Srbiji biti kontrolisana na pravi način.\nPrema njegovoj oceni, ovaj projekat je veoma značajan jer doprinosi konkurentnosti Srbije u oblasti saobraćaja, a samim tim i unapređenju njene privrede i turizma.\nDežer je naglasio da je važno da se obezbedi održavanje opreme i da se u budžetu Srbije opredele sredstva kako bi sistem, koji je pomogla EU, nastavio da radi.\nOn je ukazao na to da je pomenuti projekat deo globalne strategije za celokupan Dunav, koja uključuje i novi Žeželjev most koji je u izgradnji, čišćenje reka, kao i uklanjanje neeksplodiranih naprava.\nSrbija je, kako je podsetio, dobila od EU 180 miliona evra za projekte u oblasti saobraćaja, od čega je na dunavske projekte potrošeno približno sto miliona evra.\nDirektor Direkcije za vodne puteve Plovput Ljubiša Mihajlović saopštio je da je izrada ovog informacionog sistema trajala tri i po godine, i ukazao na to da brodovi na Dunavu sada mogu da dobiju informacije o vodostaju, incidentima, brodskim prevodnicama, GPS položaju u krivinama i druge važne informacije.\nU okviru projekta “Rečni informacioni sistem na Dunavu” savremenom opremom i navigacionim sistemom opremljeno je 49 državnih i 160 komercijalnih brodova.\n11 miliona evra za Rečni informacioni sistem na Dunavu was last modified: April 6th, 2013 by Redakcija\nDunavinformacioni-sistemRečni informacioni sistemReka Dunav\nDejan R. Popovic, dipl. inz. Apr 9, 2013 at 16:24\nNe radi se o informacionom sistemu, vec o radio-komunikacionom sistemu za automatsku indetifikaciju.\nKoriscenje radio-frekvencija za automatski identifikacioni sistem (AIS) na 161,975 MHz i 162,075 MHz, odnosno za emisije vrste F1D kopnenih stanica (transponderskog tipa?) i mobilnih stanica (na brodovima), lepo se uocava u Beogradu vec vise godina. Informacije i podaci o nacinu i karakteristikama koriscenje tih radio-frekvencija nalaze se u dokumentima:


,,Narodna patrola” organizovala protest u Beogradu protiv devijantnih migranata- U čijim rukama je nadležnost? – Novi svet\n26. oktobra 2020. 26. oktobra 2020. Novi SvetLeave a Comment on ,,Narodna patrola” organizovala protest u Beogradu protiv devijantnih migranata- U čijim rukama je nadležnost?\nProtestno okupljanje ili “čišćenje migranata”, kako su najavljivali na društvenim mrežama, organizovale su danas “Narodne patrole” u parku kod Ekonomskog fakulteta. Sa druge strane, u znak solidarnosti sa izbeglicama, okupile su se levičarske organizacije. Između te dve grupe stajao je kordon policije, koja je još tokom dana ispraznila park u kojem obično borave migranti, budući da se nalazi blizu autobuske stanice.\nU parku, Karađorđevoj i Ulici Gavrila Principa, gde se izbeglice i migranti obično mogu sresti, danas skoro nikoga od njih. Policija je danas čuvala park, a njih udaljavala sa te lokacije kako ih ne bi “čistile” “Narodne patrole”.\n,,Ono što vam obećavamo sa ovog mesta, od danas pa nadalje hiljade i hiljade ljudi će biti Narodna patrola i na ulicama Beograda, i Loznice, i Pirota, Sombora i Subotice i kada vidimo da ima negde devijantnih migranata, kada čujemo da je napadnut naš građanin – svi da siđemo i da reagujemo. Imamo pravo da branimo naše građane, da branimo našu decu”, rekao je Knežević.\n“Ne samo do ovog skupa, nego nije smelo da dođe do toga da državne ingerencije preuzimanju parapolicijske desničarske formacije. Očigledno je da vlast i država nisu sposobne zbog mera štednje da se bave izbegličkom krizom na bezbednosnom i humanom nivou, već je to prepušteno organizacijama civilnog društva i solidarnim građanima”, ističe Ivan Velisavljević iz Partije radikalne levice.\n“Ne želimo da preuzimamo isti model koji koriste “Narodne patrole”, uzimaju pravdu u svoje ruke, to je posao za državu. Mi verujemo da država ima kapacitete da zaštiti sve svoje građane, ali i sve strance koji se nalaze na teritoriji Republike Srbije i da će sprečiti incidente”, navodi Tamara Vlaškalin, iz Centra za istraživanje i razvoj društva IDEAS .\n“Mi smo videli da su oni mirne i nenasilne migrante koji su boravili u parkovima ili zoni oko Beograda na vodi pretresali i tražili da podignu ruke uvis, a zatim ih brutalno premlaćivali, verbalno ih zlostavljali povicima da idu odavde, da će im polomiti noge ako ih budu videli ponovo i tako dalje…To su apsolutno nedopustive stvari”, kaže Gordan Paunović iz Centra za migracije Info Park.\nSamofalov: Vesić je simbol uništavanja Beograda\nMinistar Vlade Srbije Knežević automobilom udario čoveka na pešačkom prelazu


„Palilula“ prejaka za „Mladost“ - Far\nStonoteniseri „Mladosti“ iz Bosilegrada pretrpeli su poraz od ekipe „Palilula“ sa maksimalnih 4:0 u setovima. Meč 5. kola Kvalitetne A lige Stonoteniskog saveza centralne Srbije igran je 2. novembra u Nišu.\n„Palilulu“ su do nove pobede predvodili Dragan Jović, Goran Petrović i Saša Tomić. Oni su nasuprot sebe za rivale imali mlade stonotenisere „Mladosti“ Nikolu Zaharijeva, Luku Nikolova, Bratislava Stojimenova i Miljana Ilijeva. Jović je bio bolji od Stojimenova i Zaharijeva. Petrović je savladao Stojimenova, a Tomić Nikolova.\nTrener „Mladosti“ Nikola Taleski je uprskos porazu bio zadovoljan igrom i zalaganjem svojih pulena, imajući u vidu da su za rivala imali glavnog pretendenta za plasman u viši rang.\n„Palilula je veoma iskusna i kvalitetna ekipa koja je u dosadašnjem delu prvenstva upisala sve pobede, Mi smo u ovom trenutku pružili koliko smo mogli, a već za vikend se nadam našem prvom prvenstvenom uspehu“ – kazao je Taleski.\nU narednom kolu stonoteniseri „Mladosti“ dočekuju ekipu „Stonija“. Susret se igra predstojećeg vikenda u sali osnovne škole „Georgi Dimitrov“ u Bosilegradu.\nStonoteniseri „Mladosti“ poraženi od „Vlasine“ sa 4:1 Stonoteniseri „Caribroda“ poraženi od „Palilule“ Stonoteniseri „Caribroda“ savladali „Mladost“ u Bosilegradu sa 4:1 STK „Mladost“ poražen u Nišu\n2019BosilegradKvalitetna A ligaNišporazprvenstvoSportSTK MladostSTK PalilulaStoni tenisStonoteniski savez centralne SrbijeTrener Nikola Taleski\nMinimalna pobeda fudbalera „Mladosti“


U proteklih mesec dana politicka scena u SRJ postala je jos difuznija i konfuznija. Da ovo nije tek nedarovito igranje recima, svedoci niz dogadjaja. Od formalizacije oduzimanja poslanickih mandata clanovima DSS do Sestog vanrednog kongresa SPS koji je osnazio podelu u ovoj stranci.\nS druge strane, ima i nekih udruzivanja (drustvo za Vidovdanski sabor, te ulazak stranaka Vulina i Vucelica u SPS).\nDesile su se i neverovatne stvari: ubijen je jedan policijski general, a jedan vojni general je ukazom smenjen (sto je bilo tesko zamisliti pre godinu dana).\nDrzava na mukama\nU ovom balkanskom haosu relativnim uspehom moze se pohvaliti jedino Havijer Solana koji je opet u Beogradu brifovao celokupnu ovdasnju politicku elitu. Tako je stvar sa sastavljanjem ustavne povelje krenula, pa se opet ovdasnje delegacije pravnika i politicara sele diljem nase komplikovano skrojene domovine. Sva tri parlamenta su predlozila svoje ljude u ovu komisiju i, iako nije bilo zajednickog ustavnog koncepta, oni su premijeru Djindjicu poslali sve svoje potpise na jednom "jelovniku".\nU velike drzavne poslove svakako spada i sastavljanje crnogorske vlade. Tu je i odluka predsednika Kostunice (24. 06) da ukazom smeni generala Pavkovica, nacelnika Generalstaba VJ, kojom je, kaze, potvrdio svoje staro pravilo da niko nije iznad drzave. Djindjic je negodovao zbog ove promene predsednikovog stava, ali je bilo i onih koji su to pozdravili kritikujuci ga zbog "oklevanja". Najvise je sebe branio sam Pavkovic koji je zaboravio na svaku vojnicku pokornost, otvoreno kukajuci zbog gubitka polozaja i odlaska u penziju. Strani mediji su pisali o odlasku "poslednjeg Milosevicevog coveka", a NATO je ovu odluku nazvao pravom.\nZbog oduzimanja poslanickih mandata Srbija je dobila DSS vladu u senci (7. 06), ciji je predsednik Dragan Marsicanin.\nJedna od najvrucih tema je nepotvrdjena istraga italijanske Direkcije za borbu protiv mafije protiv crnogorskog predsednika Djukanovica koji se, kako pisu italijanski mediji, tereti za "mafijasko udruzivanje". Djukanovic je nagovestaje istrage protiv njega nazvao besmislenim i uperenim protiv ostvarivanja interesa CG i njene politike.\nI dalje je enigma zasto je ubijen general Bosko Buha (11. 06), covek koji je, kako se tvrdi, odbio da puca u kolubarske rudare.\nProblem zlocina i pocinioca najteze je eskalirao u odnosima izvrsne i sudske vlasti u Srbiji. Premijer Djindjic i ministar pravde Batic su zestoko (i javno) napali sudije (na svim nivoima), optuzujuci ih za nerad i nesposobnost. Prepirka je iz delimicno zatvorenog presla na otvoreni teren i preplavila sve medije. Sudije se nisu dale i kritikovale su novu vlast.\nIpak, s obzirom na stanje u sudovima, desila se jedna gotovo neverovatna stvar: Dragoljub Milanovic, nekadasnji direktor RTS-a, osudjen je 21. juna u Okruznom sudu u Beogradu na deset godina zatvora, zbog nepostovanja naredbe o izmestanju lica i stvari.\nAko je i ima, pravda je zaista suvise spora, pa je tek sada pocelo prvo domace sudjenje za zlocine. U Prokuplju se sudi bivsem rezervisti VJ, za zlocine pocinjene nad albanskim civilima. Grejem Bluit, zamenik Karle del Ponte, je, ucestvujuci u Beogradu na konferenciji o Haskom tribunalu, najavio otvaranje istraga za jos stotinak sumnjivih, do kraja 2004. godine.\nMilosevic je, uprkos kratkotrajnom nazebu, nastavio svoju odbranu-samoobmanu, pa je ispitivao Viljema Vokera i zasticenog svedoka K6.\nIskljucen je i jedan ministar "na struju", a dosla je gospodja koja je odmah najavila pedesetprocentno poskupljenje i svoju veliku zelju da "sto pre potrosacima objasni o cemu se tu radi". Kori Udovicki (Jejl, MMF) bice slaba uteha gradjanima Srbije ukoliko se sve zavrsi na boljem objasnjavanju zasto struja mora da poskupi.\nU sliku nasih ekonomskih perspektiva svakako spada i potraga za blagom, koje su nam oteli i odneli nasi nesavesni vladaoci. Poslovna i poslovicno rezervisana prema ovakvim zahtevima, Svajcarska nam je konacno odala cak i neke poslovne tajne. Obelodanjeni su podaci o racunima tri ovdasnja tajkuna zbog cega ce najmanje jedan od njih prestati da se razmece parolama da je u vreme sankcija ovde malo falilo pa da se osecamo kao u raju.\nAli, nije sve bilo tako komplikovano. Kostunica je posle duzeg vremena napustio zemlju (naravno samo na dva-tri dana i to vrlo ozbiljnim povodom). Naime, u Sloveniji je odrzan Samit sefova drzava regiona srednje Evrope u koji smo i mi nekako upali. Tu su se, 1. juna, sreli posebnim povodom (potpisivanje Izjave), nas i hrvatski predsednik.\nUbrzo je u Beogradu, u zvanicnoj poseti, boravio slovenacki predsednik Drnovsek, a bilo je i nekoliko samita na nivou ministara. U Centru "Sava" je, u organizaciji Svetske banke, odrzana Druga skupstina NVO centralne Evrope, Rusije i Turske, a na Cetinju je pocelo Cetvrto cetinjsko bijenale likovnih umetnosti.\nNevesele vesti o pravom stanju ljudskih prava u Srbiji javnosti je ponudio JUKOM koji tvrdi da ovde i dalje postoji policijska tortura i to posebno u Vladicinom Hanu, Leskovcu i Surdulici.\nDvadeset osmog juna odrzana su u Beogradu dva mitinga: prvi na Trgu Republike, u organizaciji SPS-a a pod geslom "Protiv Haga, za izbore", a drugi pred Saveznom skupstinom, u organizaciji SPO, SD, NDS, pozarevackog Otpora, nezavisnog sindikata policajaca i Studentske desnice, s parolom "Trazimo izbore"; na prvom se okupilo nekoliko hiljada a na drugom vise hiljada pristalica.\nZbivanja: Medjunarodno pravo i drzavne granice SRJ «\n» Dogadjanja: Vezbanje verbalne strogoce


Brčko: Opljčkan market ” Penzionerka” – Informer\nU brčanskom naselju “Š” noćas je opljačkan market “Penzionerka”, vlasništvo preduzeća “Željo”, odakle su lopovi onijeli cigareta i sitan novac iz kase, ukupne vrijednosti oko 9.000 KM, potvrdio je danas vlasnik firme Sreten Bogičević.\n“Najprije su sa zadnje strane objekta pokušali da prokopaju zid, ali kada su naišli na daske ispod izolacije shvatili su da im se to ne isplati, jer bi izgubili puno vremena, pa su onda razbili duplo staklo sa boka zgrade i ušli unutra“, rekao je Bogičević Srni.\nOn je napomenuo da je ovo 11. provala izvršena u posljednjih nekoliko godina u preduzeću “Željo”, a četvrta po redu od avgusta prošle godine na ovom prodajnom objektu, te da još nijedna nije rasvijetljena.\n“To je poruka kakva je bezbjednost u Brčko distriktu, naročito za nas privrednike, koji se očajnički borimo već godinu dana sa svim posljedicama koje prate recesiju“, rekao je Bogičević.\nMarket “Penzionerka” je poznato mjesto u Brčkom po izuzetno niskim cijenama, svjesno prilagođenim platežnoj sposobnosti penzionera.


Jedna od najvećih prepreka da BiH preuzme kontrolu nad svojim nebom trenutno je Hrvatska, koja opstruiše čitav proces zbog svojih ekonomskih interesa, tvrde nadležni iz BiH.\n"Počeli smo s razmjenom radarske slike sa Agencijom za kontrolu letenja Srbije i Crne Gore, ali Hrvatska nam još nije odgovorila i to čekamo. Imamo određene rezerve od strane Hrvatske, oni zatežu i još nemamo zvaničnih odgovora. Očekujemo da vidimo u čemu je problem i da nam glasno i jasno kažu, jer njima odgovara ovakva situacija, pošto je to čisto finansijski aspekt i njima ne ide u prilog da mi podignemo taj sistem", rekao nam je Damir Ćopić, v.d. zamjenika direktora Agencije za pružanje usluga u vazdušnoj plovidbi BiH (BHANSA).\nU Hrvatskoj kontroli zračne plovidbe proteklih dana nismo uspjeli saznati da li i zbog čega se opstruiše proces preuzimanja vazdušnog prostora nad nebom BiH, jer je, kako nam je kratko rečeno, službenik za odnose s javnošću na godišnjem odmoru.\nNaime, kada je u pitanju ekonomski aspekt, BiH godišnje izgubi oko 30 miliona KM, koje podijele Hrvatska i Srbija, jer, kako pojašnjavaju u BHANSA, BiH je dužna da "opravda" oko 60 miliona KM, a trenutno po osnovu pružanja usluga u vazdušnoj plovidbi prihoduje oko 30 miliona KM.\nNi zvaničnici u BiH se mnogo ne trude da se uspostavi sistem za kontrolu neba jer od 2005. godine, kada je donesena odluka da se krene u tom pravcu, rok za preuzimanje bio je dvije godine.\nOd tada do danas svake godine nadležni, prije svega čelni ljudi Ministarstva prometa i komunikacija BiH, su obećavali da će taj sistem biti uspostavljen, a "omiljeni" rok im je bio kraj godine.\nIsti slučaj je i ove godine, samo što je rok da se do kraja 2013. istestira sistem, a da se nakon toga međunarodno publikuje njegova osposobljenost, za šta je potrebno najmanje tri godine.\n"Direkcija za civilno vazduhoplovstvo BiH (BHDCA) je imala zadatak da uspostavi taj sistem, ali nije završila sva testiranja i to je sada preuzela BHANSA", naveo je Ćopić.\nSa druge strane, u BHDCA više puta su isticali da su svoj posao završili te da je sada sve na BHANSA, koja je i nadležna za pružanje usluga u vazdušnoj plovidbi i kontroli neba nad BiH.\n"Neka Savjet ministara BiH utvrđuje ko je kriv", odgovorio je Ćopić.\nOno što je sigurno jeste da su prve provjere sistema koje su se odvijale početkom 2012. godine pokazale da sistem nije pouzdan i da još treba raditi na njemu kako bi mogao dobiti odgovarajuće sertifikate i kako bi se mogla garantovati sigurnost.\n"Niko ne može govoriti je li pouzdan ili nije. Bio sam na sastanku u Kontroli letenja Srbije i Crne Gore i oni su imali određene rezerve, ali te rezerve su sve manje iz dana u dan", naveo je Ćopić.\nU BHANSA kažu da je, prema međunarodnim standardima i pod uslovom da sva testiranja sistema budu uspješna i završena do kraja godine, nemoguće prije marta iduće godine preuzeti kontrolu nad vazdušnim prostorom BiH.\nKako nezvanično saznajemo, još jedan veliki problem je i taj što BiH još nema kadra, odnosno kontrolora letenja, koji bi kontrolisali nebo nad BiH.\nZa taj posao je potrebno 56 kontrolora, od čega BiH trenutno raspolaže sa 35.


Darmanović: Sanja Vlahović novi ambasador CG u Rimu - Vijesti.me\n"Ona (Vlahović) je nosilac visokog italijanskog odlikovanja, bila je dobar ministar i mislim da će biti dobar ambasador u Rimu", rekao je Darmanović Edit\nSrđan Darmanović, Načisto (Foto: Screenshot)\nMiloš Rudović, Darvin Murić 22. jun 2017, 19:26 ažurirano 4. april 2019, 22:52\nBivša ministarka nauke Sanja Vlahović dobila je agreman i biće nova ambasadorka Crne Gore u Rimu, rekao je šef diplomatije Srđan Darmanović u emisiji "Načisto" na TV Vijesti.\nOn je, upitan kako to da se na ambasadorsku funkciju postavlja neko ko je optužen za plagijat, rekao da univerzitet i sud nisu nisu potvrdili da je rad Sanje Vlahović plagijat.\n"Ona je nosilac visokog italijanskog odlikovanja, bila je dobar ministar i mislim da će biti dobar ambasador u Rimu", rekao je Darmanović.\nGovoreći o političkim tezijama sa Rusijom, Darmanović je rekao da se one ne moraju spustiti na ekonomske i odnose građana.\nU posljednje dvije do tri godine došlo je do radikalizacije protivljenja članstvu u NATO, radikalizacija koja je postala sve više nasilnija u svom obliku, čemu su doprinijele spoljne sile, kazao Srđan Darmanović.\n"Kao što je bio slučaj sa (Slobodanom) Miloševićem, tako i sada u posljednje dvije do tri godine, sa uticajem mnogo većih političkih igrača je došlo do radikalizacije po principu da kada imate nekog jakog iza sebe, vi onda tražite svoju šansu i na unutaršnjoj sceni," kazao je Darmanović gostujući u emisji Načisto na TV Vijesti.\nGovoreći u članstvu u NATO, on je kazao da se želja Crne Gore za ulaskom poklopila se sa geopolitičkom situacijom.\nMinistar je istakao da je Crna Gora, bez obzira na geopolitiku, morala da sprovede sve neophodne reforme kako bi dobila svoje mjesto za stolom.\nSrđan Darmanović, Načisto(Foto: Screenshot)\nGovoreći o članicama, on je kazao da nisu sve iste.\n"Zemlje članice NATO nemaju isti kvalitet demokratskih poredaka i nisu sve jednako ekonomski moći", konstatovao je on.\nDarmanović je okarakterisao kao "nategnutu konstrukciju" da su parlamentarni izbori održani u sjenci državnog udara.\nŠef diplomatije je u emisiji nave da postoji čitav niz zemalja gdje postoje partije koje su duže na vlasti nego što je to slučaj u Crnoj Gori.\nOn je dodao da su oni koji su izglasali nezavisnost znali su da će u nekom trenutku Crna Gora postati dio NATO alijanse.\n"Mi želimo da imamo normalne i dobre odnose sa Rusijom kao i druge članice NATO-a i Evropske Unije. Naše opredjeljenje za Evroatlantske integracije u Vašingtonu nikada nije bilo upitno", kazao je Darmanović.\nDarmanović:"Naše opredjeljenje za Evroatlantske integracije u Vašingtonu nikada nije bilo upitno."#načisto\n— Vijesti (@Vijestime) June 22, 2017\nOn je naglasio da pravac Crne Gore nikada nije bilo pod sumnjom i da "smo imali konstantnu podršku od vlasti SAD-a".\nDarmanović je u emisiji kazao da su odnosi Crne Gore i Srbije dobri i da je to činjenica.\n"Srbija je naš najveći ekonomski partner, politički odnosi su na zavidnom nivou", kazao je Darmanović i dodao: "Koja god kosovska vlada bude izabrana vjerujemo da će doći do ratifikacije sporazuma."


Zauber predstavlja bolid - Auto Moto, F1\nZauber predstavlja bolid\nAleksandar Milosavljević 04.01.2013., 18:29\nZauber će lansirati svoj bolid za ovu sezonu koji nosi oznaku C32 u subotu 2. februara i to tokom prezentacije koja će se obaviti u fabrici u Hinvilu u Švajcarskoj. Kao što je i predviđeno, Zauber je ovim činom potvrdio da će se pojaviti i na testiranju na stazi Herez.\n„Zauber F1 tim je na zdravim nogama i zadovoljni smo postignutim u 2012. godini, a posle napornog rada tokom zime, skoro smo spremni da predstavimo novi bolid.“ objavili su iz tima u zvaničnom saopštenju.\nNiko Hilkenberg i Esteban Gutjerez su zamenili Serhia Pereza koji je prešao u Meklaren i Kamuija Kobajašija koji je pred kraj sezone pokušao da pronađe sponzora, ali mu to nije pošlo za rukom, dok će rezerva tokom sezone biti Robin Frijns, aktuelni šampion Formula Renault 3.5 šampionata.\nPrethodna vest Paunić u San Sebastijanu\nSledeća vest Srbija Open i zvanično otkazan!\nPaunić u San Sebastijanu\nSrbija Open i zvanično otkazan!


Vlada RS i poslodavci sporo rade na realizaciji samozadanih ciljeva - Istinomjer\nPredsjednica Vlade Republike Srpske, Željka Cvijanović i predstavnik Unije udruženja poslodavaca RS, Dragutin Škrebić potpisali su početkom decembra 2017. godine “Memorandum o zajedničkim politikama za period 2018.-2020. godina”. Prema ovom memorandumu, u ovoj godini trebalo bi biti realizovano ukupno 16 dogovrenih mjera za oporavak privrede u RS. Za proteklih sedam mjeseci, Vlada RS i poslodavci ispunili su u potpunosti samo 4, od ukupno 16 dogovrenih mjera za oporavak privrede, fiskalnu konsolidaciju i reformu javnog sektora.\nPrilikom potpisivanja Memoranduma, Cvijanovićeva je izjavila sljedeće:\nPotpisivanjem memoranduma Vlada RS obećala je izmjene nekoliko zakona.\nZa prvu godinu djelovanja, Vlada RS i poslodavci definisali su ukupno 16 ciljeva.\nTakođer, ovim memorandumom je definisano i da će Vlada RS i Unija poslodavaca formirati Radnu grupu koja bi trebala kontinuirano raditi na realizaciji svega što je planirano. Zadatak radne grupe, između ostalog, je i da u 2018. godini održi konferencije i izvrši analizu ukupne privrede RS, te predloži smjernice za izradu Strategije razvoja privrede RS. Radna grupa je formirana, ali smjernice još nisu predložene.\nNa pitanje šta će poslodavci preduzeti ako dođe do odstupanja Vlade RS u vezi sa realizacijom dogovorenih mjera, Škrebić je tada odgovorio sljedeće:\nMalobrojni ralizovani ciljevi su: zaključenje Sporazuma o refundaciji troškova bolovanja, umanjenjena je osnovice za obračun poreza i doprinosa kod porodiljskog bolovanja za 20%, a smanjenjeno je i oporezivanje rada “na nivo iz 2008. godine”.\nTreba napomenuti i da je donošenje Zakona o rokovima izmirenja novčanih obaveza ispunjeno ranije nego što je predviđeno, kao i to da je potpisivanje sporazuma između Fonda zdravstvenog osiguranja i Unije udruženja poslodavaca o načinu refundiranja duga na osnovu bolovanja, kasnilo, te je navedeno realizovano tek krajem maja ove godine, umjesto do kraja 2017. godine.\nCiljevi koji i dalje čekaju na svoju realizaciju su: donošenje Zakona o faktoringu, klasificiranje lica koja aktivno traže posao od onih ”pasivnih”, donošenje Zakona o reformi zavoda za zapošljavanje RS, uređenje finansiranja zdravstvenog sistema RS. Također, nije izrađen ni Plan za reformu republičkih inspekcija, reforma inspektorata i objedinjavanje inspekcijske djelatnosti još uvijek nije započela, a na čekanju su i skraćivanje trajanja stečajnog postupka te pružanje podrške u pronalasku zaposlenja osobama sa invaliditetom.\nDo kraja ove godine ostalo je još pet mjeseci, do oktobarskih izbora još manje, a Vlada RS i poslodavci imaju još 12 nerealizovanih programskih ciljeva samo za ovu godinu. Obzirom na dosadašnju dinamiku realizacije, tek četiri realizovana cilja do danas i predstojeću promjenu vlasti, teško je vjerovati da će se obećano realizovati na vrijeme. Ipak, za konačnu ocjenu sačekat ćemo kraj mandata aktuelne Vlade RS. Do tada realizacija “Memoranduma o zajedničkim politikama za period 2018.-2020.”, koju su potpisali Vlada RS i Unija poslodavaca, dobija ocjenu radi se na tome.\n(Izvod iz realzovanih mjera “Memoranduma o zajedničkim politikama za period 2018.-2020.”, koju su potpisali Vlada RS i Unija poslodavaca, Capital.ba 19.07.2018.)


U udžbenicima Istorije o Mladiću, Karadžiću i stvaranju RS - Bportal.ba - Najvažnije vijesti iz BiH\n– U skladu s tim, u udžbenicima iz istorije nalaziće se određene činjenice o dešavanjima na prostoru BiH u periodu od 1990. do 1995. godine, ali ne i sadržaj kojim se vrijeđaju ostala dva konstitutivna naroda ili nacionalne manjine – tvrde iz tog resora Vlade RS-a.\nPodsjećaju i da se entitet Republika Srpska pridržavala Sporazuma koji su po uputstvu OEBS-a potpisali ministri obrazovanja entiteta i kantona/županija 2005. godine, kojim je precizirano da se u istoriji ne izučavaju sadržaji građanskog rata u BiH koji bi imali uvredljive sadržaje po druge narode.\n– Analizirajući šta se radi u Federaciji BiH, utvrdili smo da se, bez obzira na spomenuti sporazum, izučava taj period i to na pogrdan i uvredljiv način prema RS. Mi želimo da učenici u RS steknu objektivnu sliku o događajima koji su se desili u tom vremenskom periodu – navode iz Ministarstva prosvjete i kulture RS-a.\nOznačeno: ministarstvo obrazovanja rs, radovan karadžić, ratko mladic, udžbenici iz historije\nScanlan: Dijalog je ključan za napredak\nU nastavku redovnih posjeta prvi zamjenik visokog predstavnika i supervizor za Brčko Michael Scanlan sastao se danas u Banjoj Luci s potpredsjednicima Republike Srpske Josipom Jerkovićem i Ramizom Salkićem, sa ciljem konsultacija i dijaloga sa zvaničnicima u Republici Srpskoj. Također se sastao sa ministrom pravde Republike Srpske Antonom Kasipovićem. Scanlan je iskoristio priliku da sa […]\nMektić: MUP HNK ne može vratiti konvoj izbjeglica, ovo je raspad ustavno-pravnog sistema\n– To je raspad ustavno-pravnog sistema. Ja to nisam nikad vidio! Predsjedništvo BiH mora da vidi nešto hitno. Kako će HNK zabraniti da institucija BiH u svoj objekat dole smjesti izbjeglice? Ovo je pitanje funkcioniranja ustavnopravnog sistema, to je pitanje Predsjedništva BiH sada, da vide hoće li se poštovati ustavn-opravni sistem u ovoj državi ili […]


Obama: Partnerstvo za usvajanje budžeta\nAmerički predsednik Barak Obama pozvao je Kongres da sada, kada je nezaposlenost na najnižem nivou u poslednje dve godine i kada se otvara sve više radnih mesta, pomogne da se taj ekonomski momentum održi.\nTokom svog tradicionalnog obraćanja naciji, Obama je naglasio da isti dvostranački timski rad, koji je doveo do poreskih olakšica, treba da se nastavi, kako bi se postigao dogovor o novom federalnom budžetu.\nPredsednik je rekao da je jedini način da njegova administracija i republikanci pronađu zajedničko rešenje jeste da zajedno sednu za sto i postignu dogovor o onome o čemu se ne slažu. Obama je poručio da i republikanci i demokrate moraju da rade zajedno da bi poveli zemlju održivim putem otvaranja novih radnih mesta.\nU odgovoru republikanaca, članica Predstavničkog doma iz Tenesija Dajen Blek rekla je da dok predsednik Obama priča o tome kako država mora da živi sa onim sa čime raspolaže, njegov budžet predstavlja samo nastavak nekontrolisane vladine potrošnje. Predstavnica Kongresa kaže da zemlji treba novi pristup, koji uklanja prepreke za porast broja radnih mesta, koje je identifikovala kao višak regulative, oporezivanje i dug.


Nađa Higl boluje od neizlečive bolesti! - Semberske\nNađa Higl boluje od neizlečive bolesti!\nBivša srpska plivačica Nađa Higl (30) otkrila je javnosti da boluje od neizlečive bolesti.\nHilg ima 30 godina, a ušla je u istoriju kao prva srpska plivačica koja je postala prvak sveta, osvojivši zlatnu medalju na Svetskom prvenstvu 2009. godine.\nPrevious : Kako i zašto građani BiH plaćaju najskuplje vozačke dozvole u regionu a među skupljim u Evropi?\nNext : Crveno upozorenje za više gradova i Bijeljinu


Separatizam - Blic Online\nPredsednik turskog parlamenta Mustafa Šentop nazvao je danas "sirovom islamofobijom" najavu francuskog predsednika Emanuela Makrona da na tlu Francuske neće dopustiti "islamistički separatizam".\nPredsedavajući Predsedništva BiH Milorad Dodik izjavio je da u BiH treba prestati sa pričom o unitarizaciji i separaciji, te istakao da je neophodno da svi podrže jedni druge jer bi to vodilo ukupnom razvoju.\nU Kataloniji uhapšeno sedmoro zbog separatizma\nPripadnici katalonskih policijskih snaga Mosos d'Eskadra uhapsili su šest osoba osumnjičenih za izazivanje nereda tokom napetih protesta ispred katalonskog parlamenta u januaru, navodi danas španska novinska agencija Europa pres.\nKatalonski separatizam je "katastrofa na više načina" na čijem će sprečavanju Evropska unija raditi u znak podrške jedinstvenoj Španiji, rekao je predsednik Evropske komisije Žan-Klod Junker u intervjuu španskom listu "El Pais".\n"Samo će ovo okončati SEPARATISTIČKI HAOS u Kataloniji"\nŠpanski premijer Marijano Rahoj izjavio je da će regionalni izbori koji će se održati u Kataloniji u decembru, pomoći da se okonča "separatistički haos" u tom severoistočnom regionu Španije.\nBivši predsednik katalonske vlade ne odustaje: Puždemon i ministri traže podršku separatističkih stranaka\nSmenjeni predsednik katalonske vlade Karles Pudždemon i četiri njegova bivša ministra objavili su danas pismo kojim traže podršku stranaka koje se zalažu za nezavisnost te španske pokrajine na predstojećim regionalnim izborima.\nNEMA PRAVA NA SEPERATIZAM Dojče vele: Kosovo nije postalo pravno nezavisno, neće ni Katalonija\nKatalonija kao ni Kosovo neće moći da pravno postane nezavisno, kao što to nije postalo ni Kosovo, koje je nezavisno samo politički, piše danas Dojče vele i ističe da pravo na separatizam ne postoji.\nUSPON RASISTA Ponovo se priča o jezivoj ideji staroj DVA VEKA, koja bi mogla da bude KRAJ SAD\n- Južni nacionalisti traže ništa manje od ponovnog uspostavljanja i kompletne obnove našeg patriotizma na celom Jugu. I to znači da će Jug ponovo biti Zemlja Belog čoveka - šokirao je u poruci u julu Majkl Hil iz Alabame u Americi, penzionisani profesor Univerziteta i predsednik nacionalističke "Lige Juga".\nDRŽAVA U DRŽAVI Srce EU kuca u ovoj zemlji, a sada joj PRETI CEPANJE\nRegija u istočnoj Belgiji koja je službeno poznata pod imenom "zajednica Belgije koja govori nemački jezik" nedavno je krenula u "kampanju" s novim imenom Ostbelgijen (Istočna Belgija, nem.).\n"ZAUSTAVITE DRŽAVNI UDAR" Španski unionisti protestovali protiv separatista\nNekoliko hiljada ljudi okupilo se danas u Barseloni da bi protestovali zbog plana regionalne vlade da održi referendum o nezavisnosti Katalonije od Španije.\nPridnjestrovlje za ujedinjenje sa Rusijom\nVećina od 86 odsto stanovnika Pridnjestrovlja smatra da bi prisajedinjenje ove nepriznate republike Rusiji bila najbolja opcija za budućnosta, a anketa Sveruskog centra za ispitivanje javnog mnenja pokazuje da bi na izbore za predsednika Pridnjestrovske Moldavske Republike izašlo 87 odsto stanovništva.\nBler: Škotska će se otcepiti ako Britanija napusti EU\nUkoliko bi Velika Britanija napustila Evropsku uniju, Škotska bi to iskoristila da stekne nezavisnost, upozorio je bivši britanski premijer Toni Bler, naglašavajuću da je veoma zabrinut zbog predstojećeg referenduma o izlasku Velike Britanije iz EU.\nMas: Nastavljamo zalaganje za nezavisnost Katalonije\nVlasti Katalonije nastaviće da se zalažu za nezavisnost od Španije, izjavio je danas predsednik ovog regiona Artur Mas, dan nakon što je Ustavni sud poništio rezoluciju katalonskog parlamenta u kojoj se poziva na uspostavljanje samostalne republike u roku od 18 meseci.\nTri španske stranke osporavaju inicijativu za nezavisnost Katalonije\nTri španske stranke koji se protive otcepljenju Katalonije, podnele su danas Ustavnom sudu žalbe kako bi sprečile katalonski parlament da pokrene proces jednostranog proglašenja nezavisnosti te oblasti na severoistoku Španije.\nSKANDAL Sulejman Ugljanin reketira Srbiju i preti PAKLOM\nBugarski: Nema separatizma, ali ima društvenih krvopija\nPokrajinski sekretar za lokalnu samoupravu Branislav Bugarski odbacio je danas navode o separatističkim elementima u njegovoj izjavi da je "jedina budućnost Vojvodine u EU" i poručio da je razmišljanje "raznih društvenih krvopija koje to tako tumače, deplasirana u 21. veku".\nMerkel: Katalonija mora da poštuje evropske ugovore\nNemačka kancelarka Angela Merkel je danas u Berlinu upozorila Kataloniju u kojoj za 27. septembar najavljen referendum o nezavisnosti, da mora poštovati evropske ugovore o teritorijalnom integritetu država.\nKatalonski ministar traži za samostalnu državu još i delove Španije i Francuske\nMinistar pravde u katalonskoj vladi Germa Gordo izjavio je da bi u slučaju proglašenja nezavisnosti Katalonija mogla u svoj sastav da uključi i druge španske teritorije - Valensiju, delove Aragona na granici s Katalonijom i Balearska ostrva, kao i deo Francuske.\nProruski pobunjenici: Imamo 4 uslova za ostanak u Ukrajini\nSamoproglašene Donjecka i Luganska republika imaju četiri uslova za ostanak u Ukrajini: vojno neutralan status te zemlje, lokalnu kontrolu nad policijskim snagama, ruski kao zvaničan jezik i poseban ekonomski status regije.\nU jutrošnjem granatiranju Donjecka poginule dve žene\nNajmanje dve žene su poginule danas prilikom granatiranja Donjecka koje je započela ukrajinska vojska, javio je ruski radio "Glas Rusije".\nPremijer Katalonije za održavanje referenduma uprkos odluci Ustavnog suda\nPredsednik regionalne vlade Katalonije Artur Mas založio se danas za održavanja neobavezujućeg referenduma o nezavisnosti , uprkos odluci Ustavnog suda Španije da blokira održavanje planiranog glasanja.\nKina oštro kažnjava zvaničnike koji podržavaju dalaj lamu\nKina će oštro kazniti zvaničnike na Tibetu koji podržavaju dalaj lamu, prognanog tibetanskog duhovnog vođu i dobitnika Nobelove nagrade, preneli su danas državni mediji.\nUstavni sud Španije blokirao i "konsultacije" o nezavisnosti Katalonije\nŠpanski Ustavni sud blokirao je danas i simbolično glasanje o nezavisnosti Katalonije - konsultacije s građanima - najavljeno za vikend, na isti način kao što je to učinio i sa ranije planiranim referendumom.


Predsjedništvo BiH usaglasilo zajedničku izjavu povodom godišnjice Dejtona, ovo je njen sadržaj\n- Raspravljali smo o migrantskoj krizi u BiH i nizu međunarodnih ugovora koje BiH treba da zaključi. Predsjedništvo BiH je danas usvojilo zajedničku izjavu povodom 25. godišnjice Dejtonskog mirovnog sporazuma sa akcentom na razvoju i jačanju BiH u miru, stabilnosti, izgradnji međusobnog poštivanja, razumijevanja i uvažavanja svih naroda i građana iz svih dijelova BiH – izjavio je Džaferović.\n- Predsjedništvo BiH je izrazilo poštovanje prema svim nevinim žrtvama rata u BiH – kazao je predsjedavajući Predsjedništva BiH.\n- Ono što je posebno zatraženo je to da sve policijske agencije u BiH moraju bez rezerve da primjenjuju zakone ove zemlje kako bi se u potpunosti zaštitila lična i imovinska sigurnost građana BiH i zaštitio javni red i mir – izjavio je Džaferović.\n- Obilježavanje 25. godišnjice Dejtonskog mirovnog sporazuma predstavlja događaj od najvećeg značaja za BiH, cijeli region Zapadnog Balkana, ali i Evropu u cjelini. Predsjedništvo BiH izražava punu spremnost i opredijeljenost za poštivanje odredbi Općeg okvirnog sporazuma za mir u BiH i Ustava BiH koji je njegov sastavni dio. Predsjedništvo BH izražava zahvalnost svim međunarodnim partnerima koji su dali doprinos uspostavljanju i očuvanju mira kao i rekonstrukciji BiH. Danas je jedinstvena prilika da pošaljemo poruku kojom ćemo na pravi način ukazati na važnost jačanja povjerenja, mira i međusobnog poštovanja među svim narodima i građanima u BiH u svim njenim dijelovima. Predsjedništvo BiH pozdravlja sve napretke koji su od Općeg okvirnog sporazuma za mir do danas napravljeni na polju ekonomije, obrazovanja, demokratizacije društva, vladavine prava, javne uprave i druge. Obaveza svih nivoa vlasti u BiH jeste da pojačamo napore kako bismo osigurali narodima i građanima da mogu živjeti dostojanstveno uz međusobno uvažavanje i razumijevanje. Danas je prilika da posjetimo na obavezu da se saosjećamo sa bolom i patnjama pripadnika svih naroda i građana, te obavezu da iskažemo poštovanje prema svim nevinim žrtvama rata. Prošlo je 25 godina od Dejtonskog mirovnog sporazuma i većina građana BiH, naročito među mlađim generacijama, žele da imaju priliku za život, obrazovanje i rad u stabilnom i prosperitetnom društvu. Mi, članovi Predsjedništva BiH, potvrđujemo svoju opredijeljenost da pravimo društvo po mjeri svih naroda i građana, a naročito mladih kojima želimo omogućiti ostanak i budućnost u njihovoj domovini. Predsjedništvo BiH smatra da je u ovom vremenu pandemije neophodno unaprijediti saradnju sa svim međunarodnim partnerima u odlučnoj borbi protiv terorizma, pandemije virusa COVID-19, kao i u pogledu migrantske krize. Predsjedništvo BiH ponavlja svoju spremnost i opredijeljenost za jačanje dobrosusjedskih odnosa u regionu na bazi mežusobnog poštovanja i uvažavanja u skladu sa međunarodnim pravom – glasi izjava.\n- Ono što ja znam, akcenat treba da bude na ekonomskoj saradnji i jačanju ekonomske saradnje između SAD-a i BiH - izjavio je Džaferović.\nMore in this category: « Druga stranka po snazi u Gradskom vijeću Tuzla: SDA osvojila pet vijećničkih mandata CIK OTVORIO ISTRAGU ZBOG IZBORNIH NEPRAVILNOSTI U SREBRENICI »